Mira Filzah Tegur Netizen Mengenai Vaksin, Azfar Heri Pula Yang Kena Maki

Kesabaran pelakon dan pengacara Mira Filzah,28 sampai ke kemuncaknya apabila dia tampil menegur secara terbuka terhadap seorang remaja perempuan yang sebelum ini tular menyebarkan khabar angin engenai punca kematian pemanah negara, Allahyarham Haziq Kamaruddin kononnya akibat pengambilan vaksin AstraZeneca.

Menerusi laman Twitter nya, Mira menasihati orang ramai untuk berfikir terlebih dahulu sebelum berkongsi sebarang hantaran di media sosial.

“Nak cakap ke tak ehh. Haih. Cakap lah”
“Boleh tak yang nak post apa apa dekat Instagram ke Twitter ke buat content ke, kenyataan ke, bergurau ke, pakai otak sikit?” tulis Mira di Twitter

Rata-rata netizen bersetuju dengan teguran Mira mengenai isu tersebut memandangkan kerajaan menggalakkan orang ramai untuk mendaftar sebagai penerima vaksin dan dengan berita tersebut sedikit sebanyak akan membuatkan sesetengah pihak berasa tidak yakin untuk menerima vaksin COVID-19 biarpun diberi secara percuma.

Namun begitu, di ruangan komen, personaliti media sosial Azfar Heri yang turut bersetuju dengan pendapat Mira pula menerima nasib sebaliknya. Ini kerana Azfar telah dikecam oleh sesetengah pihak yang mengungkit kembali isu pelanggaran SOP yang terpalit dengannya tidak lama dahulu ketika menghadiri majlis perkahwinan pasangan selebriti Ernie Zakri dan Syamel. Menerusi carian Murai.my, komen tersebut telah pun dipadam oleh Azfar tidak lama kemudian.

Bagaimanapun, Azfar menegaskan bahawa dia sentiasa memakai pelitup muka sepanjang majlis berlangsung melainkan ketika bergambar dan makan seperti yang tular di media sosial sebelum ini.

Sebagai info, baru-baru ini tular video seorang remaja yang dikenali sebagai Aqila Yusri mendakwa punca kematian Allahyarham Haziq adalah berpunca daripada saluran darah tersumbat gara-gara pengambilan vaksin AstraZeneca. Difahamkan, polis kini sedang mengesan wanita tersebut bagi membantu siasatan berhubung isu tersebut.


Biar Betul! Jungkook BTS Tak Makan Hampir Seminggu Demi Video Muzik “Butter”

Kesemua peminat BTS mengetahui Jungkook sangat suka makan. Dia sentiasa dilihat bersama makanan yang menyelerakan. Tetapi pencinta makanan ini telah membuktikan profesionalismnya untuk muzik terbaru mereka, Butter.

Sewaktu kesemua ahli BTS duduk bersama dan menonton video muzik terbaru mereka, Butter. Mereka juga melakukan V Live streaming untuk menghabiskan masa bersama bersama peminat di seluruh dunia untuk meraikan comeback mereka.

Mereka kemudian mula menonton muzik video dan memberikan komen mengenai intro video baru untuk Big Hit. Ahli kumpulan yang lebih tua telah memberikan pujian terhadap visual Jungkook dan memberikan komen mengenai simplicity yang menjadikan video lebih menarik.

Jungkook kemudian mendedahkan bahawa dia tidak makan apa-apa selama lima hari sewaktu menjalankan penggambaran video muzik Butter.

“Saya tidak makan apa-apa selama lima hari pada waktu itu.”-Jungkook

“Anda tidak mempunyai sebarang lemak pada pipi.”-J-Hope

“Saya hanya minum air selama lima hari.”-Jungkook

Bercakap mengenai komitmen, ternyata usahanya membuahkan hasil kerana visualnya berada tahap yang lain untuk video muzik terbaru ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Terpalit 4 Isu Langgar SOP, Patutkah Neelofa ‘Hiatus’ Seketika Daripada Media Sosial?

Noor Neelofa Mohd Noor atau lebih dikenali sebagai Neelofa ketika ini antara nama yang hangat diperkatakan di media sosial.

Manakan tidak, isu pelanggaran standard operasi prosedur (SOP) yang membabitkan dirinya, suami serta keluarga belum diselesaikan, semalam Neelofa sekali lagi dikecam hebat oleh netizen berikutan didakwa menaiki kenderaan melebihi jumlah yang ditetapkan oleh kerajaan dalam Perintah Kawalan Pergerakan (PKP).

Bagaimanapun, Neelofa menerusi akaun Twitternya menjelaskan dia dan peguamnya, Datuk Ahmad Zahiril Muhaiyar tidak menaiki kenderaan yang sama ketika memberi keterangan di IPD Seremban. Menjelaskan lebih lanjut, Neelofa juga berkata pihak polis boleh meneliti semula rakaman kamera litar tertutup (CCTV) ketika dia menurunkan peguamnya di perkarangan mahkamah dan di luar IPD.

“Assalammualaikum. Saya ingin menjelaskan mengenai gambar peguam, Ahmad Zaharil yang menaiki kenderaan saya bersama Haris serta pemandu selepas selesai berurusan di IPD Seremban, sebentar tadi.
“Kami hanya menumpangkan Ahmad Zaharil daripada balai polis ke mahkamah yang terletak bersebelahan dengan jarak sekitar 50 meter. Kenderaan peguam diletakkan di ruangan parkir mahkamah. Saya dan peguam tidak hadir ke IPD Seremban dengan menaiki kenderaan yang sama.

“Kami sudah menghubungi IPD Seremban dan mereka sedia maklum mengenai perkara ini. Saya, Haris dan pemandu pulang ke Kuala Lumpur dengan kenderaan kami, manakala peguam pula pulang ke kediamannya dengan memandu kenderaannya,” Diharapkan, penjelasan ini dapat mengelakkan salah faham. Sekian terima kasih,” katanya

Jika diteliti semula, netizen bukan marah kerana Neelofa melakukan sebuah jenayah yang berat seperti membunuh atau mencuri, namun dek kerana isu SOP yang menjadi sensitiviti di kalangan masyarakat kini ditambah pula larangan merentas negeri terus dikuatkuasakan sejak awal tahun, menjadi asbab untuk mereka kecewa dengan figura ini.

Malah tidak kurang juga ada yang mempersoalkan isu ‘double standard’ dikaitkan dengan selebriti. Persoalan di fikiran netizen ketika ini, adakah Neelofa sengaja melanggar SOP? Tidak sengaja? Atau tidak melanggar SOP seperti yang didakwa tetapi disensasikan oleh sesentengah pihak?

Isu hukuman tersebut biarlah diletakkan pada pihak berkuasa siapa kita untuk menentukannya. Dengan kesalahan yang dilakukan oleh selebriti dan golongan ternama ini, tidaklah bermakna ia kredit untuk kita mencaci dengan melabelkan mereka dengan perkataan-perkataan kesat seperti ‘Bar*a Kelantan’, pelacur kelas atasan dan seumpamanya.

Daripada terus dikecam hebat, pada pendapat kami jalan yang terbaik untuk Neelofa ketika ini adalah berehat seketika (hiatus) daripada media sosial. Mengimbas kembali isu pelanggaran SOP yang ketika dimana Neelofa dan PU Riz didakwa rentas negeri ke Nilai 3 kononnya untuk membeli karpet, punca nya adalah kerana perkongsian pengacara ini menerusi Insta-story nya.

Jika tidak dikongsi, barangkali ia tidak menjadi isu hangat diperkatakan. Bagaimanapun, ini hanya sekadar telahan kami. Yang salah tetap salah dan jangan jadikan sesekali jadikan taraf hidup seseorang sebagai kayu pengukur untuk membezakan hukuman. Kasihan pada para petugas barisan hadapan yang bertungkus lumus menyelamatkan ribuan nyawa setiap hari. Jaga diri dan duduk di rumah. Apa yang berlaku pada hari ini, jadikannya ia sebagai iktibar.


Biar Betul? Kim Kardashian Disaman Oleh Tukang Kebun Sendiri

Kim Kardashian disaman oleh bekas tukang kebun dan staf penyelenggaraan rumah agamnya di Hidden Hills yang bernilai $60 juta, menuduhnya melakukan pelbagai tingkah laku sebagai majikan yang tidak baik.

Menurut PageSix, saman yang difailkan pada Isnin di Los Angeles, pihak plaintif mendakwa Kim Kardashian lambat membayar gaji mereka, menahan 10 peratus daripada gaji mereka untuk cukai, dan tidak menyerahkan jumlah tersebut pada pihak kerajaan, tidak mahu membayar lebih masa, dan kadangkala memaksa mereka bekerja tanpa waktu rehat untuk makan.

Mereka turut mendakwa mereka tidak menerima pembayaran gaji yang terperinci, dan seorang bekas pekerja berusia 16 tahun mendakwa di bekerja melebihi 48 jam maksimum yang dibenarkan untuk pekerja bawah umur pada musim panas. Pekerja lain turut mendakwa apabila dia suarakan isu overtime pay, isu cukai, dan waktu rehat, dia segera dipecat.

Menurut jurucakap Kim Kardashian, pekerja-pekerja ini diupah dan dibayar melalui third-party vendor yang disewa oleh Kim untuk memberikan servis berterusan.

“Pekerja-pekerja ini diupah dan dibayar melalui vendor pihak ketiga yang diupah oleh Kim untuk memberikan servis berterusan. Kim bukan pihak dalam perjanjian yang dibuat antara vendor dan pekerja mereka, oleh itu dia tidak bertanggungjawab mengenai bagaimana vendor menguruskan perniagaan mereka dan perjanjian yang telah dibuat secara langsung dengan kakitangan mereka.”-Jurucakap Kim Kardashian

Menurut sumber lain turut menyatakan bahawa Kim Kardashian tidak memiliki sejarah tidak membayar bil tepat pada waktunya.

“Dia tidak memiliki sejarah tidak membayar bil tepat pada waktunya, tidak pernah dan tidak akan pernah. Dia sangat bangga dapat membayar orang tepat pada waktunya untuk kerja mereka, jadi isu ini tidak ada kaitan dengan Kim dan pekerja-pekerja ini menyaman orang yang salah.”- Sumber Lain

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Macam Sakai Kelompang’- Erma Fatima Bengang Dengan Sikap Buruk Rakyat Malaysia

Pengarah dan pelakon, Erma Fatima telah menggesa rakyat Malaysia untuk menghargai nyawa sendiri dan menjaga keselamatan diri dan orang lain dari Covid-19.

Menerusi hantaran terbarunya di Instagram, Erma memberi respons kepada pengumuman Timbalan Menteri Perdagangan Dalam Negeri dan Hal Ehwal Pengguna Datuk Seri Alexander Nanta Linggi bahawa pengunjung ke pusat membeli-belah hanya dibenarkan menghabiskan dua jam di sana.

“Kerajaan telah mengizinkan kita mengunjungi pusat membeli-belah untuk memastikan ekonomi terus berjalan dan membantu perniagaan kecil bertahan.”

“Dari pihak kita, kita harus menahan diri dari membawa seluruh keluarga kita, termasuk anak-anak kecil, ke pusat membeli-belah.

“Rakyat Malaysia yang terhormat, tolong berhenti bersikap seperti ‘Beruk Dapat Bunga’. Gunakan kepala dan hargai hidup. Tidak perlu membawa seluruh keluarga anda termasuk anak-anak. Covid-19 itu nyata dan membunuh” kata Erma.

Rata-rata netizen memuji Erma kerana teguran kerasnya terhadap rakyat Malaysia yang keras kepala yang gagal mematuhi prosedur operasi standard (SOP).


‘Mereka Memang Kuat!’- Nadir Kongsi Foto Mengejutkan Di Palestin Selepas Perang Berakhir

Nadir Al-Nuri atau nama sebenarnya Muhammad Nadir Al-Nuri Kamaruzaman  telah berkongsi dua buah foto keadaan semasa di Palestin selepas beberapa habis perang berakhir. Foto-foto tersebut menunjukkan rakyat Palestin telah menjalani aktiviti seperti biasa dan perniagaan telah dihidupkan.

“Baru beberapa hari habis perang, jalan sudah mula sibuk semula dengan aktiviti dan perniagaan yang masih ada dihidupkan demi mencari sesuap rezeki. Mereka memang kuat!”- tulisnya di Twitter.

Nadir merupakan satu-satunya rakyat Malaysia yang berada di Semenanjung Gaza. Ketua Pegawai Eksekutif Cinta Gaza Malaysia itu  sering menjadi pengantara masyarakat Malaysia dan Palestin dengan memberikan informasi semasa serta menjelaskan situasi sebenar yang bergolak di sana.

Seperti yang dilaporkan oleh Sinar Harian, kekejaman Isarel telah mengorbankan 232 penduduk Palestin, termasuk 65 orang adalah kanak-kanak, 39 orang wanita, 17 warga emas dan mencederakan lebih 1,900 orang manakala 120,000 kehilangan tempat tinggal.


Marsha Milan Dipanggil B*bi & Bodoh, Nekad Mahu Buat Laporan Polis

Pelakon dan penyanyi Marsha Milan sebentar tadi memuatnaik sebuah tangkap layar DM (Direct Message) yang agak biadab dari individu yang dia tak kenalinya.

Dalam tangkap layar tersebut menunjukkan, individu dengan nama Muhammad Zulhakim mengeluarkan kata-kata kesat kepada Marsha sehingga membaitkan keluarganya.

Marsha berkongsi perkara berkenaan di Instagram turut menegur individu itu supaya berfikir sebelum menulis lebih-lebih lagi melibatkan keluarganya.

“Sila berhati-hati dan hormat bila menulis, lebih-lebih lagi jika ia melibatkan keluarga saya”-tegurnya di IG stories

Jelas menerusi perkongsian tersebut individu berkenaan terlalu emosi dengan watak antagonis yang dilakonkan oleh Marsha dalam drama Rindu Awak Separuh Nyawa.  Sehinggakan dirinya dipanggil bodoh dan tiada maruah.

Sementara itu, Marsha mengambil serius dengan hal ini dan berhasrat mahu melaporkannya kepada pihak polis.

Sebelum ini menerusi laporan dari Kosmo, Marsha pernah menasihati  penonton dapat mengawal emosi dan bijak membezakan perkara realiti serta fantasi.

“Saya ada juga membalas mesej netizen dengan niat untuk menegur golongan muda agar tidak terlalu kurang ajar dan akhirnya mereka pula meminta maaf,”- katanya.

A post shared by Madrid Milan London (@marshamilan)

Drama Rindu Awak Separuh Nyawa yang sedang hangat ditayangkan dalam slot Megadrama Astro Ria turut dibintangi Uqasha Senrose, Fizo Omar dan Aida Khalida.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Pemimpin Bodoh”- Caprice Kecam Tindakan Tajuddin & 3 Selebriti Ini Juga Bersuara

Baru-baru ini, Pengerusi Prasarana, Tajuddin Abdul Rahman, menghadiri sesi soal jawab bersama sidang media wartawan mengenai kes kemalangan LRT RapidKL yang membabitkan dua buah tren bertembung di laluan Kelana Jaya.

Di laman media sosial, rata-rata meluahkan rasa kecewa dan marah setelah menonton sidang media tersebut. Ini gara-gara cara beliau menjawab pertanyaan media dan kualiti perhubungan awamnya cukup menyedihkan.

Salah satunya, ketika Ahli Parlimen Pasir Salak itu  bertanya kepada salah seorang wartawan dari China. Video tersebut tular dan dianggap tidak sopan? Lihat video di bawah.

Bila kita mengaku pemimpin Melayu Islam, akhlak kena bagus pic.twitter.com/FsdSZCZSGu

— jon baker 🇵🇸 🇲🇾 (@bumilangit) May 25, 2021

Kelakuan beliau turut mendapat perhatian barisan selebriti di Malaysia. Pengarah drama Shahrulezad Mohameddin di Instagram menulis, sikap sebegini tidak boleh dijadikan contoh kepada anak muda.

“Seriously!? Patut la rakyat Malaysia makin lama makin ramai yang kurang ajar. Bila yang tua tua buat perangai macam ni. Haishh!”-keluhnya.

Pelakon veteran Zarina Zainuddin juga menyelar tindakan Tajuddin yang menganggap beliau tiada budi bahasa.

“Kenapalah tiada budi bahasa langsung”-komen Zarina

Di ruangan komen, turut terlihat komen dari pelakon dan usahawan Zoey Rahman yang menyifatkan tindakan Tajuddin begitu memalukan.

“Kurang ajar betul, tak layak jadi menteri. Memalu kan”- tulis Zoey.

Sementara itu, isu ini turut menjadi perhatian  Caprice atau nama sebenarnya Ariz bin Ramli turut berkongsi video sidang media wartawan bersama Tajuddin di akaun instagramnya. Di ruangan kapsyen, penyanyi rap ini mengecam tindakan pemimpin ini.

Di laman twitter mahupun di Facebook, banyak lagi reaksi tidak puas hati dari netizen terhadap Tajuddin. Gesaan untuk beliau meletak jawatan tidak diendahkan, sebaliknya beliau membidas semula dengan dakwaan provokasi yang diterimanya.


Dikenali Sebagai Rajoo Di Sitkom ‘Spanar Jaya’, Pelawak Ramasundran Meninggal Dunia

Pelawak dan pelakon R. Ramasundran, 57, yang memainkan peranan Rajoo dalam sitkom Spanar Jaya, meninggal dunia di Hospital Kuala Lumpur awal pagi ini.

Menurut Bernama, Presiden Persatuan Teater Malaysia, Sakrani Shamsuddin mengatakan bahawa dia dimaklumkan mengenai berita sedih itu oleh isteri Ramasundran melalui panggilan telefon.

Sakrani berkata, Ramasundran, seorang kapten Angkatan Pertahanan Awam dan naib presiden persatuan itu, dimasukkan ke jabatan kecemasan hospital kira-kira tengah malam kerana kaki bengkak.

Menurutnya, Ramasundran, yang mempunyai sejarah masalah jantung, dinyatakan meninggal sekitar satu jam kemudian.

Ramasundran pernah muncul di beberapa filem, termasuk Kerja Kahwin, Sini Ada Hantu, Aku Kaya The Movie, dan Cinta 200 Ela.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Sabar Nak Melancong Selepas Pandemik Berakhir? Jom Lihat 5 Tempat Menarik Di Korea Ini Yang Mesra Keluarga

Seluruh masyarakat di dunia mengharapkan pandemik Covid-19 berakhir dengan cepat. Malah ramai yang tak sabar-sabar untuk mendapatkan vaksin bagi melindungi diri dari Covid-19.

Sudah tentu, selepas pandemik ini berakhir, anda mahu membawa anak-anak dan seisi kelurga untuk melancong ke destinasi impian.  Anda pasti mahu berkunjung ke tempat kawasan yang mesra dan sesuai untuk kanak-kanak.

Ya! Korea Selatan adalah pilihan destinasi yang tepat sekiranya anda ingin membawa bersama anak-anak bercuti.

Walaupun korea dikatakan tempat lawatan yang romantik bagi pasangan baru berkahwin, kawasan lawatan yang sesuai untuk kanak-kanak juga kesemuanya sangat menarik dan menyeronokkan

Di sini Murai MY kongsikan antara tempat-tempat lawatan yang mesra kanak-kanak dan keluarga sebagai rujukan.

Di Seoul mempunyai taman tema yang dinamakan Children’s Grand Park. Berjalan-jalan atau bersiar-siar, taman ini mempunyai banyak pilihan untuk pelancong. Children’s Grand Park adalah taman besar dengan Zoo, taman botani, tempat pameran luar dan banyak tarikan menarik yang lain. Taman ini sangat terkenal dengan keluarga, dan selalu ada banyak acara yang berlaku di taman itu sepanjang tahun.

Everland Theme Park di Yongin merupakan taman tema paling popular di kalangan penduduk Korea Selatan dan juga para pelancong. Sekali pandang macam Disneyland dan Universal Studio. Taman tema ini mengikut konsep Zootopia, Global Fair, European Adventure, American Adventure dan Magic Land. Anda boleh memilih pakej laluan mengikut kesesuaian samada Children’s Course, Parent’s Course, Thrill-Seeker’s Course atau Short-cut Course.

Gwacheon National Science Museum di Seoul Land Gwacheon. Di sini anak-anak mahupun semua peringkat umur dapat menimba banyak ilmu pengetahuan.  Muzium besar ini terdiri daripada dewan pameran utama, Planetarium, taman Dinosour dan taman permainan kanak-kanak. Pameran-pameran di dewan utama termasuk: Aerospace, Modern Technology, Traditional Science dan Natural History Hall.

Bawa keluarga besar anda ke Nami Island yang terletak di Chuncheon. Ia merupakan sebuah pulau kecil berbentuk bulan sabit dan mula mendapat tempat di hati pelancong selepas tayangan drama Winter Sonata.

Namun adakah anda tahu bahawa pulau ini telah dinobatkan sebagai UNICEF Children Friendly Park sempena meraikan kanak-kanak? Oleh itu, sebuah taman permainan kreatif ‘Un-chi’ dan perpustakaan kanak-kanak telah dibina di sebelah dewan UNICEF.

Aktiviti-aktiviti yang ideal dilakukan di sini seperti berjalan kaki atau berbasikal menikmati keindahan semulajadi melalui Metasequoia Lane, Ginkgo Tree Lane, Pine Lane (Winter Sonata Lane), Tulip Lane dan Cherry Blossoms Lane.

Bawa anak-anak anda untuk belajar budaya masyarakat Korea Selatan di perkampungan tradisional Korea Bukchon Hanok Village di Jongno. Ia terletak di antara dua istana Gyeongbokgung dan Changdeokgung. Di sini anda boleh belajar tentang rekabentuk ‘Hanok’ iaitu rumah tradisional Korea, seni dan kraftangan tradisional Korea dan kerja-kerja kayu sambil menikmati panorama yang sangat cantik sepanjang perjalanan.

Di samping itu terdapat juga butik-butik baju, kedai-kedai dan galeri seni serta rooftop cafe untuk anda mendapatkan cenderamata istimewa.

Menarik bukan? Anda boleh mula merancang dari sekarang dan kami ada berita baik untuk dikongsikan kepada pembaca semua.

Sedunia Travel iaitu sebuah syarikat pelancongan yang sangat berpengalaman dalam menawarkan pakej pelancongan  telah bekerjasama dengan Korea Tourism Organization.

Mereka ada menyediakan promosi dengan harga yang sangat berpatutan untuk percutian ke Korea Selatan yang bermula hari ini. Dari Seoul hingga ke Pulau Jeju, anda akan menemui pakej percutian di destinasi menarik di Korea Selatan mengikut tempoh percutian yang anda inginkan.

Kalau anda berminat untuk mendapatkan mana-mana pakej, tempahan boleh dibuat melalui tempahan laman web, e-mel di contact@sedunia.com.my atau hubungi di talian 03 2148 4566.  Anda juga boleh berkunjung ke laman sesawang rasmi Sedunia Travel.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Disebabkan Dakwaan “Keganasan Sekolah”, Kontrak Ji Soo Ditamatkan

Agensi kepada aktor Korea, Ji Soo, KeyEast Entertainment dilaporkan telah membuat keputusan untuk menamatkan kontrak mereka dengan aktor tersebut berikutan dakwaannya mengenai keganasan yang dilakukan waktu sekolah.

Menurut laporan Star News, KeyEast Entertainment dan Ji Soo membuat keputusan untuk menamat kontrak dan mengikut haluan berasingan antara satu sama lain. Keputusan ini dilakukan setelah 7 bulan Ji Soo menyertai KeyEast Entertainment, pada Oktober 2020.

Walaupun alasan rasmi untuk tamatkan kontrak tidak dinyatakan, ia dikhabarkan bahawa punca utama penamatan kontrak adalah tuduhan keganasan dan buli yang dilakukan oleh Ji Soo, telah dibangkitkan pada Mac 2021. Sejak itu, kedua-dua belah pihak sentiasa behubung mengenai bagaimana untuk meneruskannya, dan keputusan terakhir adalah menamatkan kontrak.

Berikutan tuduhan yang dilakukan terhadapnya, Ji Soo telah dikeluarkan dari drama KBS River Where The Moon Rises dan meminta maaf di atas tindakan pada masa lalu. Dia turut dituduh melakukan serangan seksual, tetapi KeyEast Entertainment dengan tegas menafikan tuduhan tersebut.

Syarikat produksi River Where The Moon Rises turut menyaman KeyEast Entertainment dan aktor Ji Soo dengan ganti rugi bernilai ₩ 3.00 bilion KRW (sekitar $ 2.69 juta USD). Walaubagaimanapun, dilaporkan bahawa KeyEast enggan membayar ganti rugi tersebut.


Di Sebalik Video Maleficent, Netizen Tahu Lokasi Nur Sajat Bersembunyi?

Semalam (Rabu) usahawan kosmetik sensasi, Nur Sajat telah memuatnaik sebuah video di laman Instagram nya. Video yang memperlihatkan Sjaat atau nama sebenarnya Muhammad Sajjad Kamaruzzaman memakai kostum Maleficent dipercayai telah dirakam di sebuah balkoni premis.

A post shared by Nur sajat (@nursajat23)

Di sebalik aksi usahawan itu, perhatian turut tertumpu di ruangan komen yang mana segelintir netizen mendakwa latar belakang video yang dimuat naik Sajat, menyamai sebuah lokasi dan dipercayai terletak di Country Garden Danga Bay, Johor Bahru. Malah segelintir daripada mereka turut mendakwa kondominium tersebut milik sahabatnya yang dikenali sebagai Mokkay.

Dalam perkembangan berkaitan, baru-baru ini media melaporkan penafian daripada pihak Polis Johor berkaitan Sajat kononnya berada di Johor Bahru.

Menurut Ketua Jabatan Siasatan Jenayah Johor, Datuk Md Yusof Ahmad, pemeriksaan sudah dilakukan di dua lokasi usahawan kosmetik itu seperti dinyatakan iaitu di premis perniagaannya di Pusat Komersial Bandar Baru Uda (BBU) dan kondominium mewah di Danga Bay. Bagaimanapun, tiada kelibat usahawan itu di dua lokasi berkenaan.

Barangkali ia merupakan sebuah video lama yang dimuatnaik oleh Sajat dan Polis juga mengharapkan agar orang ramai hanya perlu menghubungi mereka sekiranya usahawan itu benar-bendar disaksikan oleh mereka.


Netizen Khuatir Kluster BTS Bakal Wujud! Peminat Sanggup Beratur Demi #BTSMeal

Francais restoran makanan segera terkenal, McDonald’s buat julung kalinya telah memperkenalkan set menu edisi terhad, BTS Meal yang merupakan kolaborasi bersama kumpulan penyanyi lelaki Korea popular, BTS.

Hanya dijual semalam (27 Mei 2021), Malaysia menjadi negara pertama daripada 12 negara Asia yang menjual set khas BTS Meal yang mempunyai 10 keping McNuggets, Kentang saiz sederhana, secawan Coke dengan dua sos pilihan istimewa dari BTS Sweet Chili dan Cajun.

Biarpun hanya sekadar menu dan bungkusan juga tidak menunjukkan wajah ahli kumpulan BTS, namun set menu ini begitu laris sehingga aplikasi McDonald’s sesak dan gagal berfungsi seperti biasa. Malah sekeping foto yang tular di Sibu Sarawak turut memperlihatkan peminat sanggup beratur panjang demi mendapatkan set eksklusif tersebut sekaligus menimbulkan kegusaran orang ramai wujudnya kluster BTS/ Cluster BTS.

Menerusi carian Murai.my, rata-rata peminat meluahkan rasa teruja apabila dapat membeli set hidangan tersebut namun dalam masa yang sama turut menasihati peminat yang lain untuk terus mematuhi SOP yang ditetapkan.


Brad Pitt Menang Hak Penjagaan Bersama Anak-Anak Dalam Kes Cerai Angelina Jolie

Keputusan hakim telah berpihak kepada Brad Pitt, yang memerintahnya hak penjagaan bersama anak-anak yang dikongsi bersama Angelina Jolie.

Brad Pitt dan Angelina Jolie telah terkunci dalam pertempuran undang-undang di atas hak penjagaan enam anak mereka selama hampir lima tahun. Hakim John Ouderkirk, seorang hakim persendirian yang diupah untuk mengawasi kes itu, baru-baru ini mengeluarkan keputusan terperinci, dan mendapati testimoni Angelina Jolie “tidak mempunyai kredibiliti”.

Menurut FOX News, apa yang dimahukan oleh Brad Pitt adalah melihat dan menghabiskan masa bersama anak-anaknya.

“Brad sentiasa mencari peluang untuk mempunyai lebih banyak masa dengan anak-anaknya dan mengutamakan kesejahteraan mereka manakala pihak lain melakukan segala-galanya untuk cuba dan menhentikannya.”-Sumber FOX News

Angelina Jolie menyatakan bahawa hakim “telah gagal mempertimbangkan secukupnya” seksyen kod mahkamah California, yang menyatakan bahawa ia memudaratkan kepentingan anak-anak sekiranya hak penjagaan diberikan kepada seseorang yang mempunyai sejarah keganasan rumah tangga.

Pengajuannya tidak memberikan perincian mengenai apa yang dimaksudkan, tetapi peguamnya menyerahkan dokumen yang dimeterai pada bulan Mac yang kononnya menawarkan maklumat tambahan.

Angelina Jolie telah meminta penceraian pada tahun 2016, beberapa hari selepas berlaku perselisihan dalam penerbangan peribadi yang membawa aktor dan anak-anak mereka dari Perancis ke Los Angeles. Brad Pitt dituduh bersikap kasar terhadap anaknya yang berusia 15 tahun ketika dalam penerbangan, tetapi sisasatan oleh pegawai kebajikan kana-kanak dan FBI telah ditutup tanpa tuduhan diajukan terhadap akotr itu. Peguam Angelina Jolie turut mengatakan pada itu  dia meminta penceraian “untuk kesihatan keluarga”.

Memberikan respon pada yang difailkan oleh Angeline Jolie, peguam Brad Pitt menyatakan Ouderkirk telah melakukan prosiding yang luas selama enam bulan terakhir secara menyeluruh, adil dan mencapai tentatif.

“Ouderkirk telah melakukan proses yang luas selama enam bulan terakhir secara menyeluruh, adil dan mencapai tentatif dan perintah selepas mendengar dari pakar dan saksi yang berpotensi.”-Peguam Brad Pitt

Tiga daripada anak Angelina Jolie dan Brad Pitt adalah remaja, Pax 17 tahun, Zahara 16 tahun, dan Shiloh 14 tahun. Yang paling tua, Maddox, berusia 19 tahun dan tidak dikenakan keputusan hak penjagaan. Mereka juga mempunyai sepasang anak kembar berusia 12 tahun, Vivienne dan Knox.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hospital Sahkan Eina Azman Terima Suntikan Awal Vaksin Kerana Berisiko Tinggi

Hampir setiap minggu, ada sahaja golongan selebriti yang terpalit dengan isu rentas negeri. Terbaharu, pelakon dan pengacara Datin Paduka Eina Azman dan suaminya Datuk Paduka Kaiser Gurmeet Abdullah didakwa telah merentas negeri untuk menerima suntikan vaksin di sebuah hospital di Ipoh.

Isu tersebut menjadi tular selepas Eina atau nama sebenarnya Ainur Syakina Azman berkongsi hantaran memberitahu dia sudah divaksin sekaligus mencetus persoalan dikalangan netizen yang mendakwa seleriti ini memotong giliran pengambilan vaksin.

“Alhamdulillah, hari ini (semalam) saya dan suami sudah cucuk dos pertama vaksin. Tak sakit pun. Dua jam sebelum dicucuk Eina makan panadol dulu.

“Untuk Eina, pening kepala sikit selepas suntikan. Tapi sekejap sahaja lepas tidur sebentar, rasa okey.

“Tak tahu kenapa rasa lapar berganda nak makan sahaja. Tapi nak tanya, normal ke kalau muka jadi ‘bloated?’ Sebab muka Eina jadi bulat sangat lepas suntikan vaksin. Saya rasa lain orang, lain kesan sampingannya tapi Alhamdulillah segalanya berjalan lancar,” tulis Eina.

Susulan daripada itu, Eina memadam hantaran tersebut namun berjaya ditangkap layar (screenshot) oleh netizen.Rata-rata daripada mereka meluahkan rasa kecewa apabila terjadinya isu tersebut. Malah mereka turut meminta pihak berkuasa untuk menjalankan siasatan dengan lebih lanjut.

Terbaharu, menerusi carian Murai.my, hospital yang dimaksudkan telah mengeluarkan kenyataan rasmi mengenai dakwaan kononnya pasangan ini telah memotong barisan menerima vaksin.

Memetik kenyataan pengarah hospital itu, mereka menafikan bahawa Eina dan suami telah memotong barisan. Sebaliknya, nama mereka disenaraikan atas saranan doktor pakar kerana mereka tergolong dalam golongan yang berisiko tinggi.

Bagaimanapun, kenyataan tersebut turut menjadi pertikaian netizen memandangkan Eina masih muda selain mahukan penjelasan lebih tepat mengenai penyakit yang dialaminya.


Priyanka Chopra Kongsi Rahsia Perkahwinan Semakin Bahagia Dengan Nick Jonas

Pelakon Bollywood, Priyanka Chopra telah berkongsi rahsia perkahwinan yang baik, dan turut mendedahkan bagaimana dia berjaya merancang “perkahwinan paling epik di dunia”. Priyanka Chopra berkahwin dengan penyanyi Amerika Nick Jonas dalam dua majlis besar yang diadakan pada Disember 2018. Priyanka Chopra dan Nick Jonas berkahwin di Umaid Bhawan Palace, Jodhpur. Mereka mengadakan dua majlis perkahwinan, Hindu dan Kristian, untuk menghormati tradisi masing-masing.

Menurut Hindustan Times, Priyanka Chopra disoal mengenai apakah rahsia disebalik perkahwinan yang baik. Priyanka kemudian memberitahu bahawa perkahwinannya baru sahaja memasuki usia 2 tahun, jadi dia tidak memberitahu dengan banyak. Priyanka turut berpendapat dengan perbualan adalah rahsia perkahwinannya yang baik.

“Perkahwinan saya baru berusia 2 tahun, jadi saya tidak dapat memberitahu dengan banyak. Menurut saya, dengan perbualan. Dan sebenarnya duduk, dan dapat bercakap, dan meluangkan masa antara satu sama lain. Dan nikmatilah kesemuanya.”-Priyanka Chopra

Priyanka turut menceritakan mengenai perancangannya ketika merancang “perkahwinan paling epik di dunia”.

“Rahsia di sebalik perkahwinan paling epik di dunia adalah melakukannya dalam masa dua bulan sahaja. Kerana kami tidak sempat memikirkan apa-apa. Jadi pada waktu ia selesai, ianya sempurna, epik.”-Priyanka Chopra

Priyanka Chopra dan Nick Jonas mula berkenalan melalui Twitter dan tidak lama kemudian, mereka mula saling menghantar SMS. Mereka pertama kali bertemu di Vanity Fair Oscar selepas parti pada tahun 2017, dan kembali bertemu di Los Angeles, di mana mereka menonton Beauty and the Beats di Hollywood Bowl.


“Nate Beruk!”- Han Byul Marah Siapa Tu?

‘Nate Beruk’- Itu luahan kemarahan penyanyi yang berasal dari Korea Selatan, Han Byul di Instagramnya. Juara musim kedua program realiti, Big Stage, itu nyaris ditipu oleh seorang gadis melalui direct message (DM).

Han yang kini berada di Malaysia berkata, gadis dengan nama Ashley Davis itu telah menghantar DM kepadanya dan dia sedar pemilik akaun itu merupakan seorang scammer yang cuba menipu dengan mengambil wang dari mangsa.

Scammer itu cuba memperdaya mangsa dengan memberikan pautan palsu dan menawarkan bayaran kepada mangsa jika membuka pautan tersebut.

“Nate Beruk! Hati-hati dengan akaun Instagram bernama ini. Mereka akan memberi pautan yang palsu. Mereka akan kata, mereka akan bayar anda jika memuatnaik iklan”-tulisnya di IG stories.

Han atau nama sebenarnya, Jang Han-byul  turut menasihati  netizen supaya berhati-hati dengan akaun Instagram ini supaya tidak menjadi mangsa penipuan scammer.

Namun apa yang menariknya, Han sudah pandai menggunakan satu loghat dalam bahasa Kelantan iaitu ‘Nate Beruk’ yang bermakna ‘binatang beruk’. Lucu!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Siti Nurhaliza, Suami, Menteri & Pendakwah Dikompaun Kerana Langgar SOP Covid-19

Setelah sekian laman menjadi siasatan polis, penyanyi Datuk Seri Siti Nurhaliza Tarudin dan suaminya, Datuk Seri Khalid Mohamad Jiwa, hari ini masing-masing dikenakan denda RM10,000. Ini kerana tidak mematuhi prosedur operasi standard (SOP) semasa majlis tahnik anak mereka pada awal bulan ini.

Berita Harian melaporkan bahawa ketua polis negeri Selangor, Datuk Arjunaidi Mohamed mengatakan bahawa orang lain yang menghadiri upacara itu, termasuk Menteri Agama, Datuk Seri Zulkifli Mohamad Al-Bakri dan beberapa pendakwah selebriti juga masing-masing didenda RM2,000.

Siti dan suaminya mengadaka majlis tahnik  untuk bayi mereka pada 28 April di kediaman mereka di Bukit Antarabangsa, Ampang.

Polis memulakan siasatan pada 3 Mei setelah laporan dibuat yang menuduh pelanggaran SOP Covid-19 semasa upacara tersebut.

Kes disiasat di bawah Seksyen 19 Ordinan Pencegahan Dan Pengendalian Penyakit Berjangkit 2021.


Menteri Pelancongan Buka Mulut Selepas Ryzal Perli Pakaian Iban Seperti Kain Buruk

Tingkah laku influencer tempatan yang mengejek budaya Iban tidak seharusnya dinormalisasi, kata Datuk Seri Nancy Shukri.

Menteri Pelancongan, Kesenian dan Kebudayaan, dalam beberapa tweet, menegur selebriti di Instagram, Ryzal Ibrahim dari Durian Kimchi yang terkenal dalam sebuah video baru-baru ini yang dimuatnya mengenai pakaian tradisional Ngepan Iban.

Ryzal, yang nama sebenarnya Muhammad Ryzal Nik Ibrahim, menyebut pakaian itu “kain buruk” dalam klip IG Stories di Instagram baru-baru ini.

“Nenek ibu saya adalah orang Iban dari Kapit. Saya masih ingat melihatnya dengan Ngepan Iban untuk pertama kalinya dan saya sangat kagum dengan bagaimana dia membawa dirinya dengan anggun,” katanya di Twitter rasminya.

Malaysia diberkati dengan budayanya yang indah dari berbagai etnik. Perilaku buruk ini tidak boleh dinormalisasi.

“Sebaliknya kita semua harus merayakan dan merangkul budaya kita yang berbeza. Itulah yang membuat kita unik, itulah yang menjadikan kita orang Malaysia,” tambahnya.

Dalam klip Instagram Stories, Ryzal sempat mengejek pakaian tradisional Iban yang dikenakan isterinya berasal Korea Selatan, Maryam You Narae.

Ryzal menyamakan aksesori pada pakaian itu dengan alas meja dan tirai. Video tersebut telah dihapus dan Ryzal telah meminta maaf atas tindakannya.

Perli Pakaian Iban Seperti Kain Buruk, Ryzal & Maryam ‘Durian Kimchi’ Mohon Maaf

Namun, netizen yang melihat postingannya telah menyuarakan kemarahan mereka di media sosial.

“Biadab gila. Orang Iban tidak membuat pakaian tradisional yang indah itu untuk Anda sebut kain buruk. Tidak sulit untuk menghormati budaya satu sama lain,” kata pengguna Instagram @ peaxhy_vibes06.

Ngepan Iban umumnya dipakai untuk acara-acara khas seperti Gawai, upacara dan tarian.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Anak Saya Bukan Haram” – ‘Durian Kimchi’ Rayu Jangan Fitnah Anak Dalam Kandungan Dengan Kontroversi

Kontroversi personaliti media sosial terkenal, Ryzal ‘Durian Kimchi’ masih hangat diperkatakan biarpun sudah membuat permohonan maaf secara terbuka termasuklah dari isterinya, Maryam.

Ada sahaja kecaman yang terus dilemparkan buat pasangan suami isteri ini malah bayi di dalam kandungan Maryam turut terpalit dengan isu ini. Menerusi hantaran terbaharu di laman Instagram, mereka merayu untuk tidak memfitnah bakal anak mereka dengan pelbagai tohmahan tidak berasas.

Lebih menyedihkan, Maryam turut menjelaskan bahawa anak yang dikandungnya itu bukannya ‘anak haram’ dan sekali lagi ingin memohon maaf atas apa yang terjadi. Bagaimanapun, Maryam mengharapkan mereka yang terbabit akan berubah fikiran dan akan cuba memaafkannya.

“Dia (Ryzal) asyik membuat permohonan maaf secara seikhlas hati sebanyak mana yang boleh.Dia meminta maaf bukan kerana dia mengharapkan orang ramai akan menerimanya. Dia melakukannya kerana ini merupakan langkah pertama untuk tidak lagi mengulangi kesilapan yang sama”

“Dia tidak membenarkan saya selesaikan isu ini. Saya tidak malu dengannya, dia boleh jadi seorang yang lebih baik. Dia sedang menunjukkannya sekarang”

“Tolong jangan lagi bercakap buruk mengenai anak saya.Anak saya bukan haram dan tolong jangan serang keluarga saya..Tolong”

“Kami sekali lagi ingin memohon maaf kepada mereka yang terasa hati dengan kami” tulis Maryam

Dalam pada itu, Ryzal di laman Instagram nya turut memohon perkara yang sama dan meminta jangan melibatkan isteri dan bakal anak mereka yang tidak bersalah. Jelasnya dia akan membuat satu lagi permohonan maaf secara terbuka secara langsung dengan Persatuan Anak Borneo Semenanjung kelak.

Terdahulu, gara-gara bergurau mengenai pakaian etnik Iban, Ryzal teruk dikecam di media sosial. Ia berikutan Ryzal telah menganggap pakaian Iban yang dipakai oleh isterinya tidak cantik selain menyamakannya seperti kain buruk dan alas meja sekaligus mencetuskan kemarahan orang ramai khususnya mereka yang berasal daripada Sarawak.


Isu Vaksin Di Ipoh : Eina Azman Mohon Maaf, Jelas Sebab Padam ‘Posting’ Di Instagram

Pelakon dan pengacara Datin Paduka Eina Azman akhirnya ‘membuka mulut’ mengenai isu memotong giliran serta mendapatkan vaksin di sebuah hospital kerajaan di Ipoh, Perak.

Menerusi hantaran di laman Instagram nya, Eina atau nama sebenarnya Ainur Syakina Azman terlebih dahulu memohon maaf sekiranya perkongsiannya sebelum ini telah mencetuskan kontroversi. Akui Eina,dia sememangnya mempunyai masalah kesihatan namun tidak boleh dikongsi kepada umum kerana menganggap ia terlalu peribadi.

“Saya memohon maaf andai kata perkongsian saya di media sosial menimbulkan rasa kurang senang bagi sesetengah pihak.

“Saya tidak bermaksud untuk menyinggung sensitiviti sesiapa apatah lagi ketika isu vaksin menjadi perbualan hangat.

“Malah, pihak berwajib juga sudah mengeluarkan kenyataan rasmi berhubung isu ini. Saya sendiri mempunyai masalah kesihatan namun terlalu peribadi untuk dikongsikan kepada umum dan hanya untuk pengetahuan keluarga saja, ” tulisnya

Jelas Eina, tujuan dia memadam foto dirinya selesai menerima vaksin adalah kerana ingin mengelakkan isu tersebut berpanjangan memandangkan ia sudah tular di media sosial.

“Justeru itu, saya memadam posting daripada paparan di Instagram bagi mengelakkan isu ini daripada bertambah rumit”

“Dengan rasa rendah diri, saya sekali lagi memohon maaf sekiranya video dan gambar yang dimuat naik menimbulkan salah faham. Assalamualaikum..” kongsi Eina

Pada Rabu, Murai.my melaporkan pihak Hospital Raja Permaisuri Bainun (HRPB), Ipoh, Perak yang diwakili pengarahnya menerusi sebuah kenyataan tampil menjelaskan perkara yang sebenar.

Menurut Pengarah Hospital, Dr Abdul Malek Osman, Eina dan suaminya, Datuk Paduka Kaiser Gurmeet Abdullah menerima suntikan vaksin kerana tergolong dalam golongan berisiko tinggi seperti yang disarankan oleh doktor pakar yang merawat mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kisah Hubungan Sulit Dengan Priyanka Chopra Diungkit Semula, Ini Penjelasan Shah Rukh Khan

Selepas selesai penggambaran filem Don 2 pada tahun 2006, muncul khabar angin Shah Rukh Khan dan Priyanka Chopra mempunyai hubungan sulit. Pada ketika itu, tersebar beberapa foto yang menunjukkan mereka sedang menghabiskan masa bersama.

Bahkan di luar lokasi penggambaran, mereka pernah dilihat bersama sehingga ke pagi. Aktor Bollywood ini turut ditanya mengenai khabar angin hubungan sulitnya. Pada ketika itu, Shah Rukh Khan mengakui dia tidak pernah curang terhadap isterinya.

“Saya tidak curang. Saya tidak pernah miliki keinginan untuk menipu sesiapapun secara kewangan, emosi, dan romantis. Itu tidak bermakna saya orang paling jujur. Saya hanya berfikir curang itu sangat rendah. Masalah saya adalah saya tidak boleh katakan tidak. Saya fikir waktu saya untuk mempunyai hubungan sulit sudah berakhir. Kerana saya tidak mempunyai hubungan sulit, sesetengah orang mengatakan saya gay. Tetapi saya sudah terlalu tua sekarang.”-Shah Rukh Khan

Shah Rukh Khan turut mengakui bahawa dia berjanji dengan isterinya untuk tidak khuatir mengenai dirinya curang, walaupun dia banyak pergi ke parti.

“Anda boleh pergi ke parti dengan saya tanpa risaukan saya tidur dengan mana-mana perempuan. Tidak ada perempuan yang akan datang dan menyapa anda, mengenali saya lebih daripada anda kenal saya.”-Shah Rukh Khan

Walaubagaimanapun, khabar angin hubungan sulit dengan Priyanka Chopra kelihatan memberi impak dalam karier Shah Rukh Khan. Hal ini kerana Shah Rukh Khan dan Priyanka Chopra sudah jarang terlibat dalam sebarang projek filem bersama.


“Uga Uga” – Selepas Ryzal ‘Durian Kimchi’, Zynakal Pula Didakwa Perli Orang Sarawak

Belum pun reda dengan kontroversi sindiran kaum Iban oleh personaliti media sosial, Ryzal ‘Durian Kimhci’, terbaru penyanyi Zynakal pula terpalit dengan isu yang hampir sama.

Ia berikutan Zyn atau nama sebenarnya Muhammad Raziq Rosli,22 meninggalkan komen pada hantaran terbaharu rakannya yang juga penyanyi rap terkenal, Yonnyboii yang berkongsi sekeping fotonya suatu ketika dahulu memakai baju tradisional salah satu kaum di Sarawak.

Biarpun hanya sekadar komen ringkas, namun segelintir netizen menyifatkan komen itu seperti sebuah sindiran yang merujuk kepada mereka yang berada di era dahulu yang lazimya dikaitkan dengan istilah ‘orang zaman batu’.

Menerusi carian Murai.my, komen tersebut telah pun dipadam oleh pelantun Sakit ini, namun sempat ditangkap layar oleh netizen dan dikongsi di laman Twitter. Rata-rata daripada mereka mengecam tindakan Zyn yang dilihat tidak sensitif apatah lagi dengan isu yang hangat diperkatakan ketika ini.

Namun begitu, segelintir daripada mereka bertindak mempertahankan Zyn kerana beranggapan dia hanya sekadar bergurau dan meminta orang ramai berhenti mengecamnya berikutan dia mempunyai masalah depresi sebelum ini.


Nilai Harta Yang Ditinggalkan Oleh Putera Philip Dalam Wasiat Didedahkan

Putera Philip memberikan hadiah perpisahan kepada tiga kakitangan rapat dengan memberikan wang dalam wasiatnya. Cucu-cucunya termasuklah Putera Harry turut menerima harta pusaka milik Putera Philip.

Menurut The Sun, Duke of Edinburgh meninggalkan harta anggaran bernilai $42 juta (£30 juta) ketika dia meninggal pada bulan lalu ketika usia 99 tahun.

Walaupun Ratu dijangka menjadi penerima manfaat utama, dia juga memastikan untuk menjaga beberapa pembantunya, yang mana tidak konvensional.

“Tidak seperti raja yang lain, Putera Philip akan pemurah terhadap tiga orang lelaki yang telah menjaganya. Ini termasulah setiausaha peribadinya Brigadier Archie Miller Bakewell, William Henderson, dan Stephen Niedojadlo”-Sumber Page Six

Sumber yang sama turut menyatakan bahawa cucu-cucu turut menerima harta pusakanya, dan Putera Harry tidak terkecuali, walaupun pernah memberikan kritikan terhadap keluarga diraja sejak undur diri dari khidmat diraja.

“Philip bukan jenis karakter yang menghukum cucu kera bersikap buruk. Dia adalah lelaki yang sangat adil dan baik. Tidak pernah menyimpan dendam.”-Sumber Page Six

Selain itu, empat anaknya Putera Charles, Puteri Anne, Putera Edward dan Putera Andrew turut diberitahu bahawa mereka boleh “mengambil apa yang mereka mahukan” dari koleksi bukunya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Kalimah Allah Dalam Lagu : Joe Flizzow Dedah Jay Electronica Orang Islam, Henti Sebar Fitnah

Semalam, nama penyanyi rap popular Joe Flizzow trending di laman Twitter berikutan lagu kolaborasi bersama Jay Park, Jay Electronica dan DJ Begun, Twisted Dreams dikecam kerana menggunakan kalimah Allah.

Menerusi Insta-story nya, Joe akui dia ada membaca komen di media sosial yang mengaitkan isu tersebut dengan dirinya. Dedah Joe, ia tidak seharusnya menjadi isu kerana Jay Electronica seorang yang beragama Islam. Malah lirik tersebut juga tidak membawa sebarang makna yang tidak baik atau menghina agama.

“Apa khabar semua? Jadi saya membaca beberapa komen di Twitter. Mereka baru tahu lagu saya dengan Jay Park, Jay Electronica dan mereka mempersoalkan mengapa Jay Electronica menggunakan atau menyebut kalimah Allah dalam lagu beliau dan orang marah”

“Jawapannya kerana dia orang Islam. Jadi sebelum membuat andaian atau menunding jari, fikir betul-betul sikit. Saya rasa itu hak dia nak sebut nama Allah, janganlah membuat fitnah,tak baik” jelas Joe

Biarpun bukan bahagian nyanyiannya yang menjadi kontroversi, namun Joe mewakili Jay ingin menjelaskan lebih lanjut kepada orang ramai mengenai isu tersebut.

“Saya buat pencerahan untuk dia (Jay Electronica). Pertama sekali bila dengar lagu rap atau membaca sebuah buku dan surat khabar, jangan baca headline(tajuk) saja. Baca isi kandungan sepenuhnya”

“Dia cakap(lirik) ‘Astaghfirullah, All we want is salam salam, but others giving out is haram-haram’.

“Menerusi lagu berkenaan terdapat bahagian lirik yang dinyanyikan oleh Jay Electronica berbunyi ‘All we want is salam salam, but others giving out is haram-haram’. Diterjemahkan, apa yang kita nak cuma bersalaman dengan ramai orang, tapi ada sesetengah orang yang beri benda haram.Itu saja dan saya harap ia jelas” katanya lagi

flizzow's explanation on jay electronica's twisted dreams verse (rough trans) pic.twitter.com/Vq1zZt8yyd

Sebagai info, nama Joe terpalit selepas trending mengenai isu Jay Park menyebut nama Allah dalam lagu Mukbbang Remix. Netizen menganggap lirik nyanyian Jay Park yang menyebut ‘worship me like Allah’ seperti tidak menghormati agama Islam.

Rata-rata peminat meluahkan rasa kecewa dengan sikap tidak sensitif Jay Park dan mengaitkan Joe kerana tidak menasihatinya. Bagaimanapun, Jay Park tampil membuat permohonan maaf dan memberitahu lirik tersebut tidak berniat untuk menyinggung mana-mana pihak apatah lagi mempersendakan agama.


Selain Brad Pitt, 4 Selebriti Hollywood Ini Tidak Suka Mandi!

Siapa sangka Barisan selebriti Hollywood ini tidak suka mandi. Antara alasan mereka adalah kerana tidak mempunyai masa sehinggalah terlalu malas. Anda ingin tahu siapakah selebriti Hollywood yang tidak suka mandi? Scroll sampai habis okay?

Eli Roth mendedahkan tabiat buruk co-star beliau, Brad Pitt. Bekas suami Angelina Jolie memberikan saranan untuk mandi apabila tidak sempat. Brad Pitt akan mengelap ketiaknya dengan tisu bayi.

“Die memberitahu saya apabila anda berpeluh dan tidak sempat untuk mandi, anda hanya perlu mengelap ketiak dengan tisu bayi.”-Eli Roth

Menerusi temubual bersama Extra, Robert Pattinson ditanya adakah dia bersedia untuk mengesahkan khabar angin bahawa dia tidak membasuh rambutnya selama enam minggu. Tidak membantah, Robert mengakui dia tidak tahu dan turut menyatakan tidak tahu gunanya mencuci rambut.

Ketika membintangi filem Twilight, turut tersebar khabar angin bahawa Robert Pattinson mempunyai bau badan. Dia dikatakan tidak pernah mandi dan mengecewakan para kru produksi di set penggambaran

Britney Spears pernah disaman oleh bekas pengawal peribadinya, Fernando Flores terhadap dakwaan kerosakan psikologi. Hal disebabkan Fernando menuduh Britney tidak mandi berhari-hari sehingga menyebabkan bau yang tidak menyenangkan.

Namun pada tahun 2012, tuntutan mahkamah terhadap Britney Spears telah selesai. Britney dilaporkan telah memberikan sejumlah wang kepada Fernando Flores. Sebelum ini, dia turut menggelar bekas pengawal peribadinya sebagai penipu kerana menyebarkan khabar angin yang tidak benar.

Zac Efron adalah aktor terkenal dengan badannya yang berotot. Walaubagaimanapun, menurut sumber dari set penggambaran High School Musical 3 menyatakan bahawa Zac Efron tidak suka mandi. Dia boleh menghabiskan masa berhari-hari tanpa mandi walaupun dia suka bersenam. Apabila dia terasa malas, dia hanya mengelap membersihkan diri menggunakan tisu bayi.

“Zac bukanlah orang yang suka mandi. Ianya sangat menjijikkan, kerana Zac suka bermain bola keranjang sepanjang hari dan kemudian menghabiskan hari-harinya tanpa mandi. Apabila dia malas, dia hanya mengelap dirinya dengan tisu bayi!”-Sumber Just Jared

Charlize Theron adalah salah seorang aktres Hollywood yang sering menyinari industri perfileman. Dia juga pernah membintangi pelbagai filem terkenal seperti Mad Max: Fury Road, Monster, dan Atomic Blonde. Namun siapa sangka Charlize Theron tidak suka mandi dan mengakui boleh bertahan tanpa mandi selama seminggu.

“Saya seorang gadis yang suka menangguh dan saya tidak mandi selama seminggu, saya okay dengannya.”-Charlize Theron

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kami Tak Mahu ‘Potong’ Barisan”- Amyra Rosli Sabar Menunggu Vaksin

Pada hari Rabu yang lalu (26/5), rakyat berpeluang sekali lagi untuk membuat tempahan vaksin AstraZeneca di bawah usia 60 tahun.

Sebelum jam 12 tengah hari, rata-rata rakyat Malaysia termasuklah golongan selebriti bersedia membuka pautan untuk membuat tempahan.

Walaubagaimanapun, tidak semua yang berjaya malah ada yang tidak dapat membuka pautan tersebut gara-gara berikutan trafik tinggi.

Pelakon, Amyra Rosli antaran rakyat Malaysia yang tidak berjaya membuat tempahan. Namun dia akur dan menunggu untuk psuingan seterusnya.

Katanya kepada BH Online, pelakon drama ‘Sabarlah Duhai Hati’ itu tidak mahu potong barisan dan akan terus menunggu giliran dia dan suaminya.

“Saya cuba mendaftar tetapi tidak berjaya. Saya akan menunggu pusingan seterusnya. Saya dan suami, Amar Baharin akan menunggu giliran kami. Kami tidak mahu ‘potong’ barisan. Kami seperti rakyat lain yang sama-sama menunggu,” katanya.

Difahamkan, ebih sejuta vaksin AstraZeneca bagi pusingan kedua habis ditempah dalam tempoh sejam.

Vaksin AstraZeneca ini dibuka secara pilihan kepada rakyat Malaysia selepas pelbagai dakwaan timbul mengenainya termasuk isu pembekuan darah dan keberkesanan melawan virus COVID-19.


Fara Fauzana Hairan Akaun FB Palsu Gunakan Namanya Masih Aktif & Siarkan Cerita Tak Manis

Bekas penyampai radio Fara Fauzana bingung apabila ada pihak tidak bertanggungjawab mewujudkan akaun Facebook palsu menggunakan namanya bagi membuat hantaran atau posting yang tidak betul.

‘Minta tolong boleh! Bagaimana nak tahu siapa yang kendalikan akaun FB FARA FAUZANA ini? Ini bukan FB saya tapi dah smpai lebih 100 ribu followers. Aktif sangat berkongsikan cerita yang tak betul dan tak manis dengan menggunakan nama saya’- ujarnya

Fara menerusi akaun twitternya meminta agar peminat tidak mudah percaya dengan posting tak sahih yang mengaitkan namanya kerana ia sama sekali tidak benar.

“Maaf kalau saya mengganggu timeline anda. Dah banyak kali saya report di FB tapi tetap kongsikan cerita-cerita yang tak sahih dan mencurigakan. Itu tak kira cerita dalam kelambu dan kaitkan saya dalam post tu.

Dalam pada itu, Fara berkata sebelum beberapa kali Facebook digodam dan terkini Facebook rasminya bernama ‘REALFAFAU’ namun masih belum menerima tanda biru (blue tick)

“Facebook saya sebelum in banyak kali kena hacked. Faebook rasmi ialah REALFAFAU belum ada blue tick”- katanya

Sementara itu, Fara berkata, dia tidak teragak-agak untuk mengambil tindakan undang-undang sekiranya isu ini berterusan.

“Kalau minat dan nak bekerjasama, bagitahu. Meh borak sebelum saya borak dengan Polis”- tegasnya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


600 Jam Drama Bersiri & 7 Drama Cina Romantik Terbaharu Kini Di iQIYI!

Sejumlah 600 jam drama bersiri dan filem romantik dari Asia, bersama 7 drama Cina romantik terbaharu yang bakal ditayangkan di iQ.com, bermula dari 20 Mei 2021.

Koleksi siri romantik original SWEET ON seperti Story of Yanxi Palace, Love is Sweet, dan Backstreet Rookie telah berjaya mengumpul pengikut tersendiri di iQiyi. Ini akan disusuli dengan tujuh lagi drama Cina menarik iaitu Moonlight, Make a Wish, Sweet Teeth, Forever and Ever, Love Under The Full Moon, The Day of Becoming You dan First Love Again.

Ini adalah koleksi kedua untuk pengguna iQiyi antarabangsa bagi memenuhi komitmen dalam menyajikan karya romantik terbaik Asia selepas berjaya dengan koleksi LIGHTS ON yang memaparkan siri thriller dan jenayah termasuk siri original terkenal iQiyi, The Bad
Kids.

iQiyi Raikan Cinta dengan Koleksi Romantik Asia Terpilih Menerusi tujuh tajuk hebat SWEET ON. Bersiap sedialah dengan maraton penuh emosi yang bakal membuatkan anda menangis dan ketawa selain memilih OTP kegemaran (seperti dalam ‘One True Pairing’).

Sejak 20 Mei lalu, (520, nombor yang mempunyai sebutan ‘wo ai ni’ dalam Bahasa Cina yang bermaksud ‘saya cintakan awak’) peminat drama & filem romantik boleh menikmati lebih dari 600 jam senarai tontonan yang akan ditambah dari masa ke semasa.

Siri Original Korea pertama iQiyi, My Roommate is Gumiho dan Monthly House Magazine yang dibintangi Kim Ji Suk dan koleksi drama popular sedia ada seperti Descendants of the Sun, The Blooms at Ruyi Pavillion, Dinner Mate dan Love is Sweet juga antara yang rancangan yang boleh ditonton.

Selain itu, senarai tontonan tempatan juga bakal menyusul seperti Shakira, Mr Bibik, Saat Kau Takluk Cinta Ini yang boleh ditonton oleh pelanggan iQiyi pada bila-bila masa, dimana-mana sahaja.


Aina Abdul Dipilih Buat Persembahan Untuk Pelancaran Disney+ Hotstar Di Malaysia

Disney+ Hotstar menjemput peminat untuk bersama-sama menyertai pelancaran perkhidmatan streaming yang dinanti-nantikan bersama penyanyi  Aina Abdul dan pemuzik sape Alena Murang yang akan menyampaikan lagu-lagu Disney kegemaran anda.

Disiarkan secara langsung dari halaman Facebook Disney+ Hotstar Malaysia, penonton tidak hanya akan menikmati persembahan secara ‘langsung’ dari rumah, tetapi juga berpeluang memenangi hadiah eksklusif Disney+ Hotstar.

Pelancaran ini bakal diadakan pada hari Isnin, 31 May 2021 jam 8 malam. Anda boleh menyaksikan siaran langsung di Facebook.com/DisneyPlusHotstarMY

Aina Abdul akan menyanyikan lagu “Let it Go” dari Frozen dan “Speechless” dari Aladdin
dan Alena Murang akan membawa sentuhan eklektik pada lagu “Reflection” dari Mulan dan
“How Far I’ll Go” dari Moana yang akan diiringi oleh alat muzik tradisional Sape.

Disney+ Hotstar akan dilancarkan di Malaysia pada 1 Jun, dengan membawa lebih daripada
800 filem dan 18,000 episod, termasuk filem dan siri Marvel, kegemaran Disney, Disney+
Originals dan filem dan siri popular drama Malaysia dan Asia.

Langgan terus di DisneyPlusHotstar.my atau melalui aplikasi Disney+ Hotstar pada peranti Android dan iOS dengan harga RM54.90 selama tiga bulan. Pakej khas disediakan dengan Astro untuk pelanggan Astro Movies Pack.


Jom Lihat 5 Transformasi Selebriti Barat Yang Bertekad Menjadi Transgender

Penampilan terbaru Elliot Page setelah menjadi transgender menjadi bualan hangat apabila dia dengan bangganya tidak berbaju dan mempamerkan tubuh badannya. Menurut IntepSeleb, selain Elliot, berikut adalah 4 selebriti barat yang bertekad mengubah diri menjadi transgender.

Elliot Page, yang sebelumnya bernama Ellen Page, mengumumkan bahawa dia menjadi transgender pada bulan Disember 2020. Elliot Page kini kelihatan berani dengan tidak berbaju mempamerkan six pack.

Dia mengaku telah menjalani pembedahan payudara untuk menjadikan dadanya maskulin.

Caitlyn dilahirkan sebagai lelaki dengan nama Bruce Jenner seorang bekas atlet pemenang pingat emas Olimpik. Menurut IntepSeleb, pada April 2015, Caitlyn secara rasmi mengumumkan dirinya sebagai wanita trans. Kendall dan Kylie juga menyokong keputusan ini

Jake Zyrus dikenali sebagai Charice, merupakan penyanyi pop wanita dari Filipina yang kerjaya muziknya bermula pada tahun 2000-an.

Selepas pembunuhan ayahnya, Jake mula meneroka sisi maskulinnya dan pada tahun 2013 dia muncul sebagai seorang lesbian. Pada tahun 2017, Jake memutuskan untuk menjadi lelaki trans.

Laverne Cox dilahirkan sebagai lelaki, tetapi dia memutuskan untuk menjadi transgender dan memaklumkan orang ramai pada tahun 2014. Pada masa itu, Laverne sudah menjadi salah satu artis yang terkenal di Hollywood.

Menurut IntepSeleb, setelah menjadi transgender, Laverne Cox memutuskan untuk berambut panjang dan telah melakukan pembedahan payudara dan punggung.

Chaz Bono dilahirkan sebagai wanita pada tahun 1969. Pada 1995 dia mengumumkan dirinya sebagai lesbian dan mulai tahun 2008, Chaz Bono mengumumkan dirinya sebagai transgender atau menukar jantina menjadi lelaki.

Dia mula menjalani pembedahan alat kelamin dan pembuangan payudara. Setelah menjadi transgender, Chaz Bono kini lebih maskulin dan mempunyai badan yang lengkap dengan otot.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Walaupun Sudah Meninggal, 5 Selebriti Ini Masih Menjana Wang Sehingga Hari Ini

Pemergian beberapa selebriti terkenal sangat mengejutkan rakyat dunia. Salah seorang daripadanya adalah Michael Jackson yang sehingga kini masih diingati. Tetapi tahukah anda, meskipun selebriti ini sudah tiada, namun mereka masih menjana wang hasil dari bakat mereka yang diingati oleh orang ramai.

Menurut Intep Seleb, berikut adalah 5 selebriti yang masih menjana wang sehingga hari ini walaupun sudah tiada.

Bob Marley adalah penyanyi Reggae yang terkenal dan lagunya masih popular di seluruh dunia. Berkat perjanjian dengan syarikat-syarikat besar, Bob masih menghasilkan jutaan dolar hampir tiga dekad setelah kematiannya pada tahun 1981. Pendapatan tahun lalu mencapai 20 juta US Dollar.

Marilyn Monroe adalah salah seorang wanita yang namanya masih bersinar walaupun dia meninggal pada tahun 1962. Penyanyi dan pelakon ini menghasilkan 13 juta US Dollar pada tahun 2019.

Menurut Intep Seleb, walaupun tidak mempunyai anak, Marilyn menyerahkan warisan itu kepada pelatih pelakonnya, Lee Strasberg.

Nama Elvis Presley tidak akan pernah hilang dari ingatan masyarakat sehingga hari ini. Lagu-lagu Elvis masih sering didengar walaupun dia meninggal pada tahun 1977.

Walaupun sudah meninggalkan peminat selama beberapa dekad, Elvis masih mempunyai pendapatan yang luar biasa. Telah diketahui bahawa pada tahun 2019, pendapatannya mencapai 39 juta US Dollar.

Artis yang dikenali sebagai Prince adalah salah satu nama yang paling ikonik dan diingati walaupun setelah kematiannya pada tahun 2016.

Menurut Intep Seleb, lagu-lagunya masih aktif dimainkan dan dia menghasilkan 12 juta US Dollar pada tahun lalu.

Michael Jackson masih mempunyai berjuta-juta peminat di seluruh dunia dan lagu-lagunya masih sering didengar. Bukan hanya itu, anak-anaknya tidak terkeluar dari pandangan umum walaupun sudah sebelas tahun mereka meninggalkan dunia hiburan.

Telah diketahui bahawa pendapatannya masih mengalir dan pada 2019 dia masih menghasilkan 60 juta US Dollar.


Pengurus Sosial Media Noor Kartini Tampil Mohon Maaf Selepas Komen Sinis Terhadap Sultan Johor

Semalam tular di media sosial mengenai ibu selebriti terkenal Neelofa, Datin Noor Kartini selepas memuatnaik status sinis di laman Insta-story nya terhadap kenyataan Sultan Johor, Duli Yang Maha Mulia (DYM) Sultan Ibrahim Iskandar sekaligus mengundang kemarahan orang ramai.

Bagaimanapun, Kartini menerusi hantaran terbaharu menjelaskan bahawa status tersebut berlaku disebabkan
kecuaian salah seorang pekerja yang merupakan pengurus media sosial di Noor Khan International Sdn Bhd yang tidak sengaja memuatnaik di akaunnya.

“Berhubung tangkap layar daripada media sosial (Instagram story) saya yang tersebar berkenaan sistem Raja Berpelembagaan di Malaysia, saya ingin jelaskan, perkara tersebut berlaku di atas kecuaian salah seorang pekerja saya yang mempunyai akses kepada sosial media (instagram) saya.

“Beliau yang merupakan pengurus media sosial di Noor Khan International Sdn Bhd secara tidak sengaja telah memuatnaik instastory tanpa sedar menggunakan akaun saya (@noorkartini)” tulisnya

Terbaharu, pengurus sosial media Kartini yang dikenali sebagai Zulshafiqah Zulkafli tampil membuat permohonan maaf secara terbuka menerusi laman Instagram nya.

Dalam hantaran itu, Zulshafiqah memohon maaf terutamanya kepada Yang di-Pertuan Agong, Sultan Johor dan kerabat diraja Johor serta Kartini dan seluruh ahli keluarganya berikutan tidak sengaja berkongsi tangkap layar tersebut di laman Insta-Story usahawan itu.

Malah Zulshafiqah turut mendedahkan bahawa status di tangkap layar tersebut bukanlah ditulis olehnya mahupun Kartini, sebaliknya diambil dari pihak lain sebelum dikongsi di sosial media untuk rujukan peribadinya.

Pada petang Ahad, tangkap layar yang dimuat naik menggunakan akaun peribadi milik Kartini hangat diperkatakan. Dalam masa yang sama, Kartini juga telah membuat laporan polis di Balai Polis Taman Tun Dr. Ismail bagi menjelaskan perkara sebenar selain sedia untuk memberikan kerjasama sepenuhya kepada pihak polis.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Altimet Tegur Dr Rafidah Gara-Gara Tidak Sensitif Isu Kematian Pesakit COVID-19

Ketika ini negara berhadapan dengan situasi yang agak getir dimana peningkatan kes COVID-19 telah mencecah hampir 10 ribu angka jangkitan.

Manakala pada Sabtu, negara mencatatkan jumlah kematian tertinggi iaitu seramai 98 orang mangsa dilaporkan meninggal dunia membuatkan ramai orang sedih dan dalam masa yang sama berjaga-jaga bagi mengekang wabak ini. Namun begitu, ciapan seorang pengguna laman Twitter yang juga seorang doktor perubatan dikenali sebagai Dr. Rafidah Abdullah mencuri perhatian ramai apabila ‘bergurau’ mengenai kematian pesakit COVID-19.

Difahamkan, ia bermula dengan ciapan seorang pengguna memaklumkan katil ICU hampir penuh dengan pesakit COVID-19. Bagaimanapun ciapan Dr Rafidah mengundang kecaman orang ramai yang menyifatkannya tidak sensitif dengan keluarga pesakit yang meninggal dunia disebabkan wabak itu.

Rata-rata mengecam tindakannya yang tidak menjaga sensitiviti masyarakat apatah lagi dia merupakan seorang doktor yang sepatutnya menjadi contoh terbaik buat orang ramai dalam memberi kesedaran mengenai COVID-19.

Malah, penyanyi rap dan komposer Altimet turut menegur tindakan Dr Rafidah yang menasihatinya untuk tidak berjenaka mengenai mereka yang telah meninggal dunia.

“Jangan melawak pasal rakyat yang dah pergi akibat gejala ini please. Kurang manis. Kurang sensitif. Kurang minat.” kongsi Altimet

Perkongsian Altimet yang mendapat lebih dari 5 ribu ulang kicau (Retweet) itu turut dipersetujui oleh ramai pengguna lain yang mula rasa hilang hormat terhadap Dr Rafidah berikutan gurauan nya itu.

Bagaimanapun, Dr Rafidah menerusi ciapan susulan memadam status nya sebelum ini serta memohon maaf kepada orang ramai. Menjelaskan lebih lanjut, menurut Dr Rafidah ramai yang telah menyalah anggap ciapannya itu. Sebagai seorang doktor, dia akui begitu terkesan melihat mereka yang dijangkiti wabak ini apatah lagi yang bertarung dengan maut.

Di kesempatan itu, Dr Rafidah turut berpesan kepada semua pengikutnya untuk kekal sihat dan mematuhi segala standard operasi prosedur yang telah ditetapkan.


Sempena Hari Tanpa Tembakau Sedunia, Arjun Rampal Kongsi Tips Berhenti Merokok

Bersempena Hari Tanpa Tembakau Sedunia pada 31 Mei 2021, yang turut menandakan sudah hampir setahun aktor Bollywood, Arjun Rampal sudah berhenti merokok dan turut berkongsikan cara terbaik untuk berhenti merokok

Menurut Hindustan Times, aktor yang merupakan perokok berantai itu mengakui telah berhenti merokok sejak pandemik yang berlaku pada tahun lepas. Beliau turut mengakui bahawa ianya adalah satu perkara yang sukar dan setiap hari adalah pertempuran.

“Apabila saya mahu berhenti, ia adalah perkara yang paling sukar untuk dilakukan. Saya akan menjadi cranky, jengkel dan marah. Ianya bukan sesuatu perkara yang dapat diatasi dengan mudah.”- Arjun Rampal

Arjun Rampal yang mula merokok sejak sekolah berasrama penuh mengakui dari satu hari ke satu hari, sehinggalah satu bungkus sehari dan menjadi semakin ketagih.

“Saya menjadi perokok berantai, yang mana sangat menjijikkan.”- Arjun Rampal

Arjun Rampal turut menyatakan bahawa ketika dia berada berhampiran bayi lelakinya, Arik yang kini berusia 2 tahun telah mendorongnya untuk berhenti merokok.

“Saya duduk dengan Arik sewaktu pandemik, dan saya fikir saya hanya mengacau paru-paru saya, dan bermain dengan kesihatan saya. Saya rasa tidak bertanggungjawab memegang bayi sambil berbau tembakau. Ianya melekat pada tangan, rambut, dan jari anda juga.”-Arjun Rampal

Aktor Bollywood ini turut berkongsi cara yang terbaik untuk berhenti merokok. Antaranya adalah jangan terlalu memikirkannya.

“Cara terbaik untuk berhenti adalah berhenti terlalu memikirkannya. Lebih dari segala-galanya, dorongan yang dilakukan adalah untuk memuaskan refleks dihasilkan oleh tubuh badan apabila anda menjadi perokok. Gantikan rokok dengan pudina, gula-gula getah, atau lolipop.”-Arjun Rampal

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Fa* Fazley Yaakob” – Dikritik Netizen Kerana Rasa Tidak Enak, Fazley Yaakob Langsung Tidak Marah!

Gara-gara tidak berpuas hati dengan rasa kek biskut batik, seorang pengamal media sosial masakan mengkritik air tangan penyanyi, pelakon dan chef terkenal Datuk Fazley Yaakob.

Menerusi tangkap layar yang dikongsi oleh Fazley di laman Instagram nya, biarpun dikritik agak kasar, sebaliknya pelantun Asmara Ini tidak mudah melatah dan menerima komen itu sebagai teguran untuk penambahbaikan kualiti masakannya akan datang.

A post shared by Dato' Fazley Yaakob (@fazleyyaakob)

“Beginilah, saya yakin beliau berniat baik. Mungkin itu adalah cara beliau untuk menegur saya supaya berusaha lebih baik menghasilkan kek batik tersebut, mungkin juga ianya cara beliau untuk mempromosikan produk tempatan untuk support saya, mungkin juga ianya cara beliau untuk bergurau dengan teman-teman. Saya lebih gemar bersangka baik daripada mengambil hati.

“Saya, seperti dia, gemar memasak. Saya, seperti dia, gemar mencuba resipi-resipi baharu. Saya, seperti dia, gemar merakam video memasak. Dan saya, seperti dia gemar makanan.“Tetapi saya juga berpegang kepada prinsip saling sokong menyokong semua yang dalam industri yang sama”

“Saya bekerjasama dengan semua tak kira jenama besar atau yang tiada jenama sebab saya percaya dalam rezeki saya sebagai seorang tukang masak, ada rezeki orang lain juga, baik dari segi pembekal, pembungkus, penghantar, pembeli dan semua yang terkait dari titik A ke titik Z dalam proses penjualan makanan,” tulis Fazley

Biarpun begitu, menurut Fazley dia akui berasa segan untuk mengkritik masakan orang lain kerana berpendapat setiap orang mempunyai citarasa tersendiri. Malah meskipun dikritik sedemikian, Fazley masih akan terus menyokong pengamal media sosial tersebut yang aktif berkongsi video resipi masakan di media sosial.

“Saya sendiri agak segan untuk mengkritik hasil air tangan orang lain di media sosial. Kerana semua ada citarasa masing-masing kan? Malahan saya sendiri pun masih jauh perjalanan dan banyak yang saya sedang pelajari”

“Prinsip saya tak suka tak apa. Tak sedap tak apa. Biar orang ramai yang bagi pendapat sendiri. Asalkan saya tidak berkongsi apa-apa yang boleh melukakan hati sesama tukang masak atau baker”

“Terima kasih buat Fazley Jalal dan rakan-rakan! Semoga kita semua kekal berusaha mencari rezeki yang halal di era pendamik yang sangat mencabar! Fazley Jalal, I’m your fan! I love your videos and will continue supporting you,” tulisnya

Sebagai info, Kek Biskut Batik, Eclairs Daging Salai Lemak Cili Api, Roti Kerak Gula Melaka, Roti Kerak Pandan dan Kek Kuih Ketayap Inti Kelapa Gula Melaka merupakan menu kerjasama Fazley dengan rangkaian syarikat kopi popular, Starbucks yang boleh didapati di seluruh cawagan mereka.


Ed Sheeran Dedah Anak Perempuannya, Lyra Menangis Apabila Dengarnya Menyanyi

Penyanyi antarabangsa, Ed Sheeran mengakui bahawa sukar untuk menarik minat “peminat muda” atau anak perempuannya yang cenderung untuk menangis apabila mendengarnya menyanyi.

Menurut People, ketika pemenang Grammy berusia 30 tahun muncul dalam BBC Radio 1’s Big Weekend. Ed Sheeran menyatakan bahawa anak perempuannya yang berusia 9 bulan, Lyra Antartica cenderung untuk menangis ketika mendengar Ed Sheeran nyanyikan untuknya.

“Saya pasti akan menghabiskan masa berjam-jam di depan cermin berpura-pura dengan hakikat yang berlaku. Sekarang saya hanya akan menyanyi lagu baru saya kepada anak perempuan saya, yang mana bukan peminat terbesar saya. Dia hanya menangis!.”-Ed Sheeran

Ed Sheeran turut menambah kini dia sudah mengetahui beberapa muzik yang disukai oleh anak perempuannya.

“Saya telah mengetahui beberapa muzik yang dia suka. Dia sangat suka ‘Shape of You’. Bunyi marimba juga bagus, tetapi dia tidak suka apa-apa sahaja yang terlalu kuat.”-Ed Sheeran

Ed Sheeran dan isterinya, Cherry Seaborn telah menimang cahaya mata perempuan pada 1 September 2020. Melalui posting di Instagram, Ed Sheeran turut mendedahkan nama anak perempuan mereka yang diberi nama Lyra Antartica Seaborn Sheeran.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tuduh Rita Rudaini & Lufya Omar Anti Vaksin, Fara Hanim Minta Maaf Secara Terbuka

Baru-baru ini, pelakon Rita Rudaini meluahkan rasa geram dan kecewa terhadap seorang jirannya dipercayai seorang selebriti yang mendakwa dirinya dan seorang lagi rakan, Lufya Omar merupakan antara golongan anti vaksin kerana menyebarkan fakta yang tidak tepat kononnya dengan merebus bunga cengkih mampu mengelakkan diri daripada dijangkiti Virus COVID-19.

Biarpun individu tersebut tidak menyebut nama Rita mahupun Lufya, namun berdasarkan statusnya yang menulis nama selebriti itu sebagai RR dan LL, ternyata ia merujuk kepada kedua-dua orang selebriti itu. Terbaru, menerusi hantaran di laman Instagram, pengacara Fara Hanim Razak akui akan kekhilafannya dengan menuduh Rita dan Lufya sebagai golongan anti vaksin.

“Selepas bermuhasabah dan merenung segala kekurangan dan kelemahan diri, Anim menerima dengan terbuka teguran-teguran ramai berkenaan isu membabitkan Anim sebelum ini” tulisnya

Tampil memohon maaf secara terbuka, Fara menerima pendapat dan teguran orang ramai berkenaan tuduhannya termasuk dari suaminya berikutan isu tersebut. Dalam hantaran di laman Instagram itu, Fara berkongsi tangkap layar permohonan maaf nya kepada Rita dan Lufya.

“InshaAllah, Anim perbaiki diri Anim yang serba kekurangan kelemahan ini untuk menjadi insan yang lebih baik, yang berkasih sayang, yang positif untuk semua orang. Terima kasih atas hikmah ini, Anim sambut dengan hati yang tenang supaya Allah lebih dekatkan hati Anim dengan-Nya dan dengan hamba-Nya yang lain”tulisnya lagi

Bagaimanapun, menerusi carian Murai.my, Fara menutup ruangan komen bagi kedua-dua hantaran tersebut.


Madhuri Dixit Dan Juhi Chawla Dedah Sebab Tidak Berkahwin Dengan Hero Bollywood

Aktres Bollywood, Madhuri Dixit dan Juhi Chawla membuat pendedahan tersebut ketika hadir dalam rancangan Koffe with Karan, dan menceritakan mengapa kedua-duanya tidak berkahwin dengan hero Bollywood. Madhuri Dixit telah berkahwin dengan Dr. Shriram Nene sejak tahun 1999, manakala Juhi Chawla berkahwin dengan industrialist Jah Mehta sejak tahun 1995.

Kedua-dua pelakon itu mengakui bahawa mereka sudah bekerja dengan beberapa bintang Bollywood terkenal, tetapi tidak pernah berkeinginan untuk berkahwin dengan bintang tersebut. Madhuri kemudian menjawab ianya mungkin kerana dia tidak cukup untuk suka kepada pelakon-pelakon tersebut sehingga mahu berkahwin.

“Dengan Shah Rukh Khan, saya telah melakukan banyak kerjasama, dan dengan Salman. Dengan Aamir, saya hanya bekerjasama dua filem bersama. Mungkin kerana saya tidak suka sangat kepada semua pelakon-pelakon ini sampai mahu berkahwin. Suami saya adalah hero saya”-Madhuri Dixit

Juhi Chawla kemudian mengakui bahawa mereka semua adalah hero yang hebat, dan tidak bayangkan berkahwin dengan lelaki yang dipenuhi dengan diri mereka sendiri.

“Sebagai pelakon, anda dipenuhi dengan diri anda, dan saya tidak dapat membayangkan saya akan berkahwin dengan seseorang yang lebih banyak melihat cermin dari saya sendiri, jadi saya rasa ianya jelas.”-Juhi Chawla

Juhi Chawla telah memegang watak utama dalam beberapa buah filem seperti Lootere, Aaina, Darr, Ram Jaane, Deewana Mastana, dan Arjun Pandit. Manakala Madhuri Dixit pula tidak lama lagi akan dapat dilihat menerusi siri Netflix Finding Anamika.


Safiey Ilias Mengaku Bersalah Cederakan Baby Ara, Sempat Berseloroh ‘Pandai Bersilat’

Usahawan kosmetik sensasi, Safiey Illias bakal menghadapi hukuman penjara selama tujuh tahun berikutan tuduhan yang menyebabkan kecederaan terhadap seorang pengamal media sosial terkenal,Farahnazikha Karab Hussain, 26 atau lebih dikenali sebagai Baby Ara empat tahun lalu.

Memetik laporan Harian Metro, Safiey atau nama sebenarnya Mohd Safiuddin Ilias, 27, dia mengaku bersalah dan enggan memanjangkan lagi isu ini.

“Sepanjang 15 kali sebutan kes dan sambung bicara, saya sentiasa beri kerjasama dan hadir pada waktu serta tarikh yang ditetapkan”

“Lagipun isu ini tidaklah besar mana. Kalau tidak, tak mungkin pertuduhan pindaan diterima.Sebagai tanda syukur, berterima kasih dan hormat, saya terus mengaku salah selepas pertuduhan pindaan dibacakan,” katanya kepada akhbar tersebut

Dalam hantaran terbaharu di laman Instagram nya, Safiey sempat berseloroh dengan mengatakan bahawa dia sememangnya pandai bersilat dan akan membalas kembali buat mereka yang membulinya.

“Tulah siapa suruh tak percaya ratu pandai silat . So siapa buli ratu , ratu akan bagi terajang manja” tulis Safiey

Terdahulu, Safiey didakwa mencederakan Baby Ara di sebuah restoran di Jalan Liew Weng Chee AU2 pada 15 Januari 2018.

Majistret Tawfiq Affandy Chin menjatuhkan hukuman denda RM1,800 atau tiga bulan penjara jika gagal membayar denda dan mahkamah turut membenarkan ikat jamin kepada pertuduhan kes sebelum ini sebanyak RM5,000 dengan seorang penjamin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pesawat Cessna Jatuh di Tasik, Bintang Siri Tarzan Maut Bersama Isteri

Berita sedih datang dari pentas Hollywood. Joe Lara, yang merupakan bintang siri TV Tarzan: The Epic Adventures dan isterinya, Gwen Shamblin Lara, meninggal dunia dalam nahas pesawat Cessna C501 di Lake Percy Priest, Tennessee, Amerika Syarikat, Sabtu lalu (29/5/2021) .

Dipetik dari The Hollywood Reporter, Joe dan Gwen adalah dua dari tujuh penumpang yang meninggal dunia dalam kemalangan itu. Pasukan penyelamat sekarang tidak lagi mencari mangsa di tasik.

“Kami tidak lagi berupaya untuk (mencari) mangsa yang hidup pada ketika ini, jadi kami sekarang memulihkan sebanyak yang kami boleh dari lokasi kecelakaan,” kata pasukan penyelamat.

Sebelumnya, Pentadbiran Penerbangan Persekutuan mengumumkan bahawa pesawat Cessna merempuh tasik Percy Priest pada hari Sabtu (29/5/2021).

Pesawat itu terhempas sejurus lepas terbang dari Lapangan Terbang Smyrna County Rutherford sekitar jam 11 pagi waktu tempatan.

Joe Lara telah terkenal dengan siri TVnya Tarzan: The Epic Adventures yang dihasilkan dari tahun 1996-1997. Selain menjadi pelakon, dia juga bertindak sebagai produser dalam siri ini.

Selain siri ini, Joe Lara juga pernah membintangi sejumlah filem seperti Night Wars, Sunset Heat, dan Death Game.


Selain Beri Nasihat Kepada Noor Kartini, Kenyataan Tunku Idris Ini Cetus Tanda Tanya

Tak habis isu Neelofa, kini beralih kepada ibunya pula.Di laman media sosial, netizen lebih memberi tumpuan kepada  isu viral posting Instagram story Datin Noor Kartini Noor Mohamed yang didakwa telah membuat hantaran berbaur penghinaan kepada Sultan Johor.

IG stories tersebut telahpun dihapuskan malah usahawan ini juga telah membuat pengakuan bahawa hal itu dilakukan oleh salah seorang pekerjanya yang menjaga akaun media sosial.

Selepas Noor Kartini telah membuat permohonan maaf, siapa sangka hal ini telah mendapat perhatian Tunku Temenggong Johor, Tunku Idris Iskandar Sultan Ibrahim yang memberi ‘teguran’ melalui satu posting di akaun Instagram beliau semalam dan hari ini.

Menurut tinjauan kami di IG Stories, Tunku Idris menulis sebuah peribahasa yang seolah-olah merujuk kepada permohonan maaf dibuat oleh Noor Kartini.

“Terlajak perahu boleh diundur, terlajak kata buruk padahnya”- tulis Tunku Idris.

Sebuah lagi posting dari Tunku Idris di IG Stories-nya ini mencetuskan tanda tanya. Tunku Idris, mendedahkan keluarga ini pernah mencetuskan masalah ketika berada tanah suci. Adakah ia merujuk kepada keluarga Noor Kartini?

Sambung Tunku Idris, hal tersebut dia akan ceritakan masa akan datang.

“Tapi Saya akan meninggalkan cerita itu untuk lain waktu”- ujarnya

Apakah cerita yang mahu disampaikan oleh Tunku Idris ini ya? Suspen jer!

Sementara itu, menurut Berita Harian, pihak polis kini katanya telah memulakan siasatan berhubung hantaran berbaur penghinaan kepada Sultan Johor tersebut yang melibatkan Noor Kartini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sheila Rusly Jawab Tuduhan Netizen Kononnya Sebar Berita Tidak Sahih

Pelakon dan penerbit terkenal, Sheila Rusly meluahkan rasa kecewa kerana masih ada lagi individu yang memakai gelang pink ke Pasar.

Dalam hantaran terbaru di Instagram, Sheila memuatnaik sebuah foto menunjukkan seorang wanita membeli ikan di pasar awam dengan memakai gelang berwarna merah jambu. Ini jelas menunjukkan wanita ini melanggar prosedur operasi standard (SOP) di bawah Perintah Kawalan Pergerakan (PKP) yang sedang dikuatkuasakan ketika ini.

“Pentingkan Diri Sendiri! Mak siapa ni, gigih beli ikan walaupun bergelang pink”- tulisnya di ruangan kapsyen.

Tidak dapat dipastikan di mana dan bila gambar ini diambil. Namun menurut tinjauan kami di ruangan komen, ada yang memberitahu bahawa kejadian berlaku di Port Dickson, Negeri Sembiilan.

Dalam ketika Sheila memberi nasihat, ada pula netizen yang menuduhnya sebarkan fitnah. Salah seorang netizen mendakwa, wanita bergelang merah jambu ini telah mengeluarkan kenyataan sebenar.  Netizen ini menasihati Sheila supaya tidak menyebarkan berita sahih kepada orang ramai.

“Sebagai artis, Sheila sepatutnya lebih berhati-hati dalam menyebarkan berita-berita yang tidak sahih sebegini dan mengundang fitnah. Makcik ini dah keluar kenyataan yang sebenarnya. Tolong hapuskan hantaran ini”- tulis salah seorang netizen.

Walaubagaimanapun, Sheila membidas memberitahu bahawa kenyataannya bukanlah fitnah tetapi sebagai peringatan. Dia mengingatkan para pengikutnya yang memakai gelng merah jambu supaya lebih peka dan berhati-hati.

Jadi selepas ini, Murai MY berharap orang ramai diminta melaporkan segera kepada polis atau pejabat kesihatan sekiranya terserempak dengan individu memakai ‘gelang pink’  dan mereka sepatutnya perlu menjalani kuarantin di rumah bukannya  berada di tempat awam.


Isu Persenda Orang Sarawak : Zynakal Mohon Maaf, Niat Hanya Bergurau Dengan Yonnyboii

Penyanyi Zynakal akhirnya tampil memohon maaf dan menjelaskan lebih lanjut berikutan dakwaan meninggalkan komen seolah-olah memerli orang Sarawak menerusi foto yang dimuatnaik oleh rakannya yang juga penyanyi, Yonnyboii yang berkongsi gambarnya suatu ketika dahulu memakai pakaian tradisional Iban.

Permohonan maaf secara terbuka itu dibuat oleh Zyn atau nama sebenarnya Muhammad Raziq Rosli,22 menerusi Instagram nya malam tadi. Jelas Zyn, dia sememangnya tidak mempunyai sebarang niat untuk mempersendakan budaya mahupun orang Sarawak. Malah komen ‘Uga-uga’ yang ditulisnya itu merujuk gurauan kepada Yonny.

“Tiada niat langsung untuk mempersendakan pakaian atau adat warga sarawak, maaf jika komen saya menyakiti hati kalian dan maafkan saya. all love all peace” tulis Zyn

Di ruangan komen, rakan-rakan selebriti seperti Ismail Izzani,Andi Bernadee, Sufi Rashid dan ramai lagi memuji sikap Zyn yang tampil memohon maaf maaf dan turut berkata sebagai manusia biasa pasti tidak akan lari daripada melakukan kesilapan.

Terdahulu, Murai.my melaporkan Zyn menjadi ‘sasaran’ kecaman netizen selepas segelintir daripada mereka menyifatkan komen itu seperti sebuah sindiran yang merujuk kepada mereka yang berada di era dahulu yang lazimya dikaitkan dengan istilah ‘orang zaman batu’.


Selain Berlakon Dengan P.Ramlee, Ini Fakta Menarik Mengenai Allahyarhamah Julie Farida

Pada pagi Ahad, industri hiburan dikejutkan dengan pemergian pelakon veteran, Toh Puan Julie Faridah yang meninggal dunia di Hospital Pantai,Ipoh, Perak.

Allahyarhamah Julie Faridah @Joria Basir,77 meninggal dunia kira-kira jam 1.37 pagi dipercayai akibat jangkitan virus. Difahamkan, sebelum ini beliau terlebih dahulu dimasukkan ke hospital selama dua minggu sebelum menghembuskan nafas terakhir pada Ahad.

Sepanjang hayatnya, pelbagai kenangan dan fakta menarik mengenai figura ini yang terkenal menerusi filem lakonannya bersama Allahyarham Tan Sri P.Ramlee dalam filem Keluarga 69.

Malah siapa sangka, Allahyarhamah menemui Ilahi empat hari selepas 48 tahun tarikh Allahyarham P.Ramlee meninggal dunia pada 29 Mei 1978. Nama Julie Faridah  juga diberikan oleh lagenda filem Melayu itu apabila mendapati nama Joria tidak popular, sama seperti yang dibuat Allahyarham kepada Rose Yatimah yang ditukarkan namanya dari Rosnah ke Rose Yatimah.

Dikurniakan tiga orang anak seorang lelaki, Dato Paduka Mohammad Yaakob dan dua orang perempuan, Aini Faridah dan Aziah Jasmin. Anak lelakinya itu juga merupakan menantu kepada Raja Perlis Duli Yang Maha Mulia Tuanku Syed Sirajuddin Ibni Almarhum Tuanku Syed Putra Jamalullail.

Yaakob telah berkahwin dengan anakanda bongsu Tuanku Raja Perlis, Yang Amat Mulia Tengku Puteri Mahkota Perlis Sharifah Fariza Binti Duli Yang Maha Mulia Tuanku Syed Sirajuddin.

A post shared by Aziah Jasmin Azizul (@aziahjasminazizul)

Malah, salah seorang anak perempuannya, Aziah Jasmin merupakan bekas pengacara dan penyampai berita di stesen TV3 suatu ketika dahulu. Pelakon veteran yang popular menerusi filem Dayang Senandung dan Enam Jahanam, Seniwati Datin Noor Azizah pula merupakan anak tirinya.

Mengenai penglibatan seni Julie, beliau membuat keputusan untuk berundur dari ‘industri’ selepas mengikuti arwah suaminya, Datuk Seri Azizul Hassan yang bekerja sebagai pegawai kanan polis suatu ketika dahulu. Memetik blog filem klasik Malaysia, lakonan Julie dalam filem Keluarga 69 juga berlaku secara tidak sengaja dan ketika itu juga dia sedang mengandungkan anak keduanya. Julie juga pernah bergelar Miss Pahang dan Miss Malaysia sekitar tahun 1963 dan 1964.  Salam takziah buat keluarga Toh Puan Julie Faridah dari kami di Murai.my. Al-Fatihah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Viral Gambar Terbaru Daniella Alvarez, Miss Colombia 2011 Tampil Dengan Kaki Kiri Dipotong?

Mewakili Colombia ketika acara Miss Universe 2012, Daniella Alvarez telah mengejutkan orang ramai dengan berita kaki kirinya dipotong akibat komplikasi penyakit pada tahun 2020.

Walaupun kehilangan kaki kiri, Daniella tidak jadikannya sebagai satu penghalang. Malah mahu tampil yakin dan memberi inspirasi pada orang ramai.

Jom tengok gambar terbaru Miss Colombia 2011, Daniella Alvarez. Memang cantik!

Untuk pengetahuan kamu, penampilan terbaru Daniella telah memberi inspirasi kepada orang ramai di luar sana.


Selain Taylor Swift, 4 Selebriti Ini Ditinggal Pasangan Hanya Melalui Telefon!

Penyanyi antarabangsa, Taylor Swift menceritakan bahawa dia pernah ditinggalkan oleh Joe Jonas hanya melalui telefon sahaja. Selain Taylor Swift, 4 selebriti Hollywood ini juga ditinggalkan oleh pasangan mereka hanya melalui telefon. Siapakah selebriti Hollywood yang dimaksudkan? Scroll sampai habis okay!

Sebelum bertemu dengan Kanye West, Kim Kardashian pernah berpacaran dengan pemain bola sepak Amerika, Reggie Bush dari tahun 2007 sehingga tahun 2010. Walaubagaimanapun, Kim telah ditinggalkan oleh Reggie melalui tiga mesej pendek yang dihantar oleh Reggie.

“Dia menghantar tiga mesej yang mengatakan bahawa dia memerlukan masa dan ruang, dan itu bukan kamu, ini saya.”- Kim Kardashian

Salah seorang ahli kumpulan Little Mix, Perrie Edwards berpacaran sehinggalah dia bertunang dengan Zayn Malik. Namun, Zayn Malik tiba-tiba menghantar mesej ringkas kepada Perrie dan meminta untuk memutuskan pertunangan mereka.

Perrie mengakui bahawa setelah mendapat breakup message dari Zayn Malik, itu adalah waktu yang paling buruk dalam hidupnya.

Selena Gomez dan The Weeknd berpacaran kurang dari setahun sebelum membuat keputusan untuk berpisah pada November 2017. Dilaporkan perpisahan itu dilakukan hanya melalui satu panggilan telefon sahaja. Setelah berita perpisahan tersebar, sumber TMZ mendakwa The Weeknd telah menelefon Selena Gomez untuk mengakhiri hubungan mereka.

Sewaktu temubual Ariana bersama Complex pada tahun 2013, dia disoal mengenai cara terburuk dia pernah ditinggalkan. Ariana Grande kemudian mengkui bahawa dia telah ditinggalkan hanya melalui mesej ringkas sebelum Ariana muncul pada pembukan konsert jelajahnya.

Walaubagaimanapun, Ariana tidak pernah mendedahkan dengan siapa dia putus, tetapi peminat membuat spekulasi bahawa ia mungkin seorang Youtuber Jai Brooks, yang berpisah dengannya pada tahun 2013.

Hubungan Taylor Swift dan Joe Jonas pada tahun 2008 sangatlah pendek. Tetapi hubungan mereka telah memberi inspirasi kepada Taylor Swift untuk menghasilkan beberapa buah lagu untuk album Fearless, terutamanya setelah Joe meninggalkannya melalui telefon.

Taylor Swift pernah menyebut Joe sebagai lelaki yang memutuskan hubungan dengannya hanya melalui telefon dalam 25 saat ketika dirinya berusia 18 tahun. Pada Mei 2019, Taylor telah meminta maaf kepada Joe ketika tampil dalam rancangan The Ellen Degeneres Show.

“Ia berlaku ketika saya berusia 18 tahun. Kini kami hanya ketawa mengenai hal ini.”- Taylor Swift


Cantiknya! Siti Nurhaliza Taja Baju Pernikahan Dayah Zubit Dari Rizman Ruzaini

Mendapat jolokan pengasuh paling popular, Dayah Zubit selamat bernikah dengan pemain bola sepak Terengganu FC II, Ridzuan Razali semalam.

Berkongsi beberapa foto dan detik manis menerusi Instagram miliknya, pengasuh kepada anak penyanyi nombor satu negara Dato Sri Siti Nurhaliza, Aafiyah Khalid ini meluahkan rasa teruja dan gembira apabila dapat menyarung baju pernikahan yang sangat cantik hasil sentuhan pereka fesyen terkenal Rizman Ruzaini.

Difahamkan, busana tersebut telah ditaja sendiri oleh Siti dan suami, Datuk Seri Khalid Mohamad Jiwa sebagai hadiah buat insan yang begitu bermakna dalam keluarga mereka terutamanya buat Aafiyah yang begitu rapat dengannya sejak kecil lagi. Malah menurut Rizman Ruzaini di laman Instagram, mereka turut menyatakan bahawa busana tersebut merupakan  #RRRoyaltyBride yang terakhir sebelum ‘lockdown’ bermula hari ini (1 Jun 2021).

A post shared by rizmanruzaini (@rizmanruzaini)

Sekadar info, ‘Kakak’ kepada Aafiyah ini mula menjaganya pada 21 Mei 2018. Mempunyai kelulusan sebagai seorang jururawat, Dayah juga pernah menolak tawaran daripada Kementerian Kesihatan Malaysia untuk bertugas secara tetap di Hospital Pulau Pinang kerana rasa kasihnya yang mendalam terhadap Aafiyah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ini Beza Ikan Sardin Dan Makeral, Nampak Lebih Kurang Sama Tapi Sebenarnya Tidak!

Selalu sangat makan ikan sardin dan ikan makeral, kamu sendiri tahu tak apa perbezaan kedua-dua ikan tersebut?

Tak dinafikan memang ramai di antara kita keliru dan sering merasakan kedua-dua jenis ikan ini sama. Sebenarnya sampai ke hari ini, masih ada lagi orang yang tak dapat cari bezanya.

Nak tahu apa perbezaannya di antara ikan sardin dan ikan makeral? Baca kupasan di bawah.

Memang ramai orang fikir kedua-dua jenis ikan ini berasal dari spesies yang sama, tapi sebenarnya tidak. Ikan sardin ini berasal dan tergolong dalam keluarga ikan Clupeidae yang terletak di Lautan Hindi dan Pasifik.

Manakala ikan makeral pula berasal dari keluarga ikan Scombridae seperti tuna dan kembung. Malah ikan makeral ini mudah membiak dan senang didapati di perairan Atlantik.

Dari segi saiz pula, kebiasaannya saiz ikan makeral berukuran 34cm-35cm, lebih besar daripada ikan sardin iaitu 12cm-15cm.

Manakala warna dagingnya pula, ikan sardin cenderung memiliki daging berwarna gelap dan mempunyai sedikit warna hijau kebiruan. Dagingnya ikan makeral pula kelihatan lebih segar dengan warna kemerahan dan tekstur yang kenyal.

Seterusnya adalah jumlah sirip. Ikan sardin memiliki satu sahaja sirip dan ianya berada di tengah punggung. Manakala ikan tenggiri pula memiliki sebanyak 7 sirip hingga 9 sirip.

Berbanding dengan ikan makeral, ikan sardin lebih mudah untuk dicari dan ditangkap kerana hidup secara berkumpulan. Manakala ikan makeral pula sukar untuk ditangkap kerana hidup di perairan yang sangat dalam.

Kesukaran menangkap ikan makeral menjadikan harganya di pasaran agak tinggi dan tidak menentu, tidak seperti ikan sardin yang harganya agak murah dan berpatutan.

Sekarang sudah tahu bukan apa perbezaan ikan sardin dan ikan makeral. Jadi yang mana lagi sedap menurut kamu?


“Tiada Masa Layan Orang Gila” – TMJ Tuju Status Kepada Siapa?

Tunku Mahkota Johor (TMJ), Duli Yang Teramat Mulia Tunku Ismail Sultan Ibrahim menerusi Insta story mendedahkan bahawa kehidupan baginda semakin baik selepas melakukan aktiviti di dunia yang nyata berbanding menghabiskan masa di media sosial.

Jelas TMJ, baginda bukanlah menolak keperluan menggunakan media sosial sebaliknya memadai sekiranya memanfaatkannya dengan perkara yang lebih positif.

“Saya sedar kehidupan saya bertambah baik secara mental, fizikal dan kerohanian selepas saya membuat keputusan untuk hidup di dunia yang nyata dan bukannya di media sosial”

“Saya bukan menentangnya. Tetapi saya percaya yang kita patut menggunakannya secara sederhana. Ia bagus untuk berkongi gambar, berhubung dengan rakan-rakan dan membaca berita yang sahih. Tetapi untuk hidup di dalam dunia media sosial adalah satu kegilaan. Hanya membuang masa”

“Hidup ini adalah singkat. Lebih bagus untuk hidup di dunia yang nyata melakukan perkara yang positif yang memberikan faedah kepada diri anda dan yang tersayang”

“Tunjukkan kebahagiaan dan buang perkara yang negatif. Kehidupan, kasih sayang, bersyukur dan percaya bahawa Allah adalah perancang yang terbaik. Selamat malam. TMJ” tulis baginda

Dalam pada itu, hantaran susulan juga menjadi tanya apabila TMJ menjelaskan tidak mempunyai masa untuk melayan perkara yang  tidak menjadi kepentingan buat diri baginda.

“Buat masa ini saya tidak ada masa nak layan orang gila atau benda gila. Saya hanya mahu memberi tumpuan untuk membantu rakyat dalam setiap aspek dengan apa sahaja cara yang saya mampu” kongsi TMJ lagi

Malah, baginda juga hanya ingin memfokuskan terhadap kebajikan rakyat yang memerlukannya dalam pelbagai aspek. Terdahulu, adinda TMJ,Tunku Idris Iskandar menegur ibu Neelofa, Datin Noor Kartini berikutan hantaran usahawan itu di laman Insta-story seolah-olah menghina institusi diraja terutamanya kerabat diraja Johor.

Bagaimanapun, Kartini menjelaskan hantaran tersebut merupakan satu kesilapan yang telah dibuat oleh pengurus sosial media nya. Susulan itu Kartina dan pengurusnya membuat permohonan maaf secara Terbuka kepada Yang di-Pertuan Agong dan keluarga diraja Johor.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ini Nilai Yang Diterima Oleh BTS Untuk Setiap Kerjasama Jenama Termasuklah McDonald’s

Pernahkah anda terfikir berapakah jumlah bayaran yang diterima oleh BTS ketika mereka bekerjasama dengan jenama-jenama hebat untuk endorsement?

Umum mengetahui BTS telah mendapat tawaran dari pelbagai jenama selama bertahun-tahun. Beberapa sokongan awal mereka merangkumi jenama utama seperti PUMA, dan SK Telecom, yang mana mereka mula bekerjasama hanya beberapa tahun selepas debut.

BTS turut menjalinkan kerjasama dengan pelbagai jenama antarabangsa termasuklah FILA, Louis Vuitton, dan Coway.

Menurut The Korea Times, BTS memperoleh sebanyak 3,00 bilion KRW (sekitar $ 2,69 juta USD) hingga 5,00 juta KRW (sekitar $ 4,49 juta USD) untuk setiap jenama Korea yang mereka bekerjasama.

Dan sudah tentu, yuran itu akan lebih meningkat apabila ianya global endorsement, seperti partnership dengan McDonald’s. Sehingga akhir Mei, BTS Meal telah dilancarkan hampir 50 negara di seluruh dunia.

Ketua Pegawai Pemasaran McDonald’s turut mendedahkan jenama berharap partnership ini akan menjadi kejayaan tersbesar untuk McDonald’s dan untuk BTS.  Menurut The Korea Times, BTS juga akan menerima 10 juta KRW (sekitar AS$ 8.98 juta USD) apabila menyertai promosi “BTS Meal”.

Tidak lama selepas BTS Meal dilancarkan, koleksi merchandise BTS x McDonald’s turut mula dijual, yang menawarkan segala-galanya dari stokin $ 12 hingga robe $ 110 USD bersama bersama photocards edisi terhad. Setelah penjualan merchandise semakin meningkat, berkemungkinan BTS akan memperoleh puluhan juta dolar dari endorsement McDonald’s sahaja.

Yang pasti, di sebalik pendapatan yang luar biasa, BTS sentiasa menjadi rendah diri dan menggunakan kekayaan mereka untuk kebaikan.


Berikut 7 Hotel Terbaik Di Dunia Menurut TripAdvisor, No 4. Paling Memukau Jiwa

Seronoknya kalau dapat pergi bercuti tahun ini dan menginap di hotel-hotel yang mewah dan menarik, pastinya ia menjanjikan pengalaman menginap yang mengagumkan.

Kalau tak ada pendemik memang ramai yang dah seronok berjalan sakan tapi dengan penularan Covid-19 memaksa kita semua terkurung dalam kediaman masing-masing.

Meskipun begitu, ini tidak bermakna kamu tidak boleh buat wishlist dan kumpul bajet untuk pergi melancong serta menginap di hotel terbaik dunia.

TripAdvisor sebagai laman pelancongan terbesar di dunia sering berkongsi cadangan hotel, percutian dan perjalanan terbaiknya. Pada pertengahan 2021, laman web ini sekali lagi akan mengadakan Anugerah Pilihan Pengembara yang merangkumi ulasan dari pengunjung sebagai penilaian utama.

Salah satu kategorinya adalah hotel terbaik di dunia yang bukan sahaja cantik, tetapi juga mempunyai perkhidmatan terbaik.

Ini antara 7 hotel yang mendapat yang disenaraikan dan mungkin kamu boleh masukkan dalam wishlist untuk pergi melancong nanti.

Hotel gah ini terletak di Brazil rekaan hotel yang mewah bak istana ini digelar sebagai salah satu hotel terbaik dunia, apatah lagi layanan dan perkhidmatan yang diberikan memang top class!

Terpukau melihat keindahan alam semula jadi hotel yang satu ini, hotel Mandapa ini terletak di Ubud, Bali, Indonesia. Tempat penginapan ini memang menjadi tumpuan pelancong bagi menikmati dunia semulajadi yang menghijau dan tenang.

Sukakan penginapan bercirikan rekaan Eropah, tetapi dalam masa yang sama dapat menikmati memandangan alam semulajadi empat musim. Hotel Gardena Grodnerhof yang terletak di kawasan pergunungan Dolomites, Itali ini menjadi pilihan ramai pelancong dunia.

Satu lagi hotel yang menarik di Bali, indonesia iaitu hotel The Legian yang menyajikan panorama yang mengasyikkan terutama di waktu senja. Hotel yang berhadapan dengan laut nan biru ini, menjanjikan pengalaman menginap yang tenang dan memuaskan jiwa raga.

Resort yang ini pula memang cukup terkenal di Maldives, panorama yang dikelilingi lautan biru dan di temani dengan haiwan akuatik serta terumbu karang menjadikan resort ini destinasi percutian buat kaki travel dari seluruh dunia.

Ingin menyelam dan bermain di pantai Halkidki, Greece? Nah, resort Sani ini destinasi terbaik untuk menginap apatah lagi rekaan resort yang bercirikan tropikal membuatkan ramai kaki travel jatuh cinta dengan resort unik ini.

Satu lagi hotel yang terlertak di Greece, hotel ini menampilkan rekaan dan dekorasi yang unik dengan sedikit sentuhan semulajadi tropikal.

Terbaiklah, harap-harap satu hari nanti dapat jejaklah salah satu hotel ini bila pandemik dah reda nanti.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


China Captain Tiru Babak The Avengers? Kami ‘Murung’ Lepas Tonton Filem Ini!

Sejak beberapa hari lalu, sebuah filem adiwira dari China hangat diperkatakan di media sosial. Jika Amerika berbangga dengan Captain America, namun sebaliknya bagi China Captain kerana mendapat kritikan yang melampau termasuk dari rakyat China sendiri.

Mula ditayangkan di Tencent Video pada 18 Mei lalu, filem yang turut boleh ditonton di laman YouTube ini membuatkan kami ‘terpanggil’ untuk menontonnya dan berkongsi ulasan bersama anda. Barangkali ia boleh menjadi tontonan anda ketika musim ‘lockdown’ ini.

Pada permulaan filem mungkin menarik kerana penonton telah disajikan dengan aksi perlawanan China Captain bersama penjahat-penjahat. Namun, keterujaan menontonnya semakin lama semakin ‘hanyut’ dan ada kalanya membuatkan kami leka bermain telefon bimbit.

Ini kerana kesan CGI dan bunyi yang dimainkan tidak menarik dan menganggu perjalanan filem. Sebagai contoh, cuba bayangkan anda sedang menonton babak perlawanan namun terdapat runut bunyi ‘Super Mario’ dimainkan bersama. Hampa bukan?

Lebih mengejutkan, terdapat beberapa babak yang seolah-olah meniru filem terbitan Marvel Studios, The Avengers. Jika penghujung The Avengers : End Game menunjukkan kesemua adiwira Marvel berkumpul untuk berlawan dengan Thanos dan tenteranya, begitu juga China Captain.

Pada penghujung filem ini, China Captain telah dibantu oleh watak-watak adiwira yang terkenal di negara itu seperti Sun Wukong (Monkey King), sami Jo Gong, Bruce Lee dan ramai lagi. Jika ditanya kami apakah perasaan selepas menonton filem ini? Bangga! Kerana berjaya menghabiskan masa selama satu jam untuk mengetahui kesudahan China Captain.

Berdasarkan carian Murai.my di laman YouTube, sebanyak lebih dari seribu pengguna memberikan tanda tidak suka (unlike) berbanding hanya 100 orang menyukainya. Tidak tahu untuk menonton filem apa ketika ‘lockdown’? Kami cabar anda untuk menonton China Captain!


“Punca Bala dan Bencana”- PU Syed Hairan Kilang Arak Dibuka Semasa Lockdown

Umum mengetahui hanya beberapa sektor terpilih sahaja yang dibenarkan untuk beroperasi sepanjang tempoh lockdown yang berkuatkuasa pada hari ini.

Menarik perhatian orang ramai ketika ini apabila Pu Syed mula memuat naik posting di Instagram mengenai kebenaran kilang arak beroperasi semasa tempoh lockdown.

“Punca bala dan bencana salah satunya adalah arak!! Tak perlu operasi mereka dibenarkan kerana ianya bukan minuman yang sangat diperlukan oleh manusia!! Tak mati jika tak sentuh air kencing syaitan ni!”- tulisnya di Instagram

Menerusi posting tersebut, PU Syed telah mempersoalkan tindakan Kementerian Perdangangan Antarabangsa Dan Industri (MITI) yang memberi kebenaran kepada satu kilang arak untuk beroperasi.

Kilang arak yang terlibat merupakan milik Syarikat Carlsberg Brewery Malaysia Berhad yang beroperasi untuk sepanjang tempoh lockdown berlangsung bermula 1 Jun 2021 sehingga 14 Jun 2021.

Untuk info anda, negara telah mengalami peningkatkan kes harian COVID-19 yang mendadak dan pihak kerajaan telah mengambil langkah untuk mencegah penularan dengan melaksanakan lockdown secara keseluruhan.